title: Aimo Taleva

text: Talevan teoksia käytettiin vuonna 2008 julkaistun Modern Art -pelin suomenkielisen painoksen kuvituksena.


title: Aimo Taleva

text: Talevan työt voidaan jakaa kuuteen eri kauteen, jotka ovat: silkkikausi, plexikausi, rautakausi, optocromakausi, kivikausi ja puukausi.


title: Muinaisen Lähi-idän kaukokauppa

text: Muinaisessa Lähi-idässä käytiin jo varhain laajaa kaukokauppaa, joka ulottui ainakin 500–1 000 kilometrin päähän. Alussa käytiin kauppaa muun muassa kivityökalujen tekoon sopivalla obsidiaanilla ja koruissa käytetyillä kotiloilla ja helmillä, myöhemmin tulivat kuvaat metallit, muun muassa kupari ja tina. Tavaroita kuljetettiin historiallisena aikoina muun muassa villiaasin selässä ja jo varhain kivilaudella veneiden tai laivojen avulla. Kaukokauppaa tarvittiin muun muassa Etelä-Mesopotamiassa, josta puuttui kiveä ja monia muita raaka-aineita. Kauppaa synnytti myös joittenkin seutujen käsityöläisten paremmat taidot, esimerkiksi Mesopotamiassa osattiin tehdä laadukkaita tekstiilejä. Tärkeiden kauppateiden alkukohtiin, varsille ja risteyksiin saattoi syntyä kaupunkeja.


title: Muinaisen Lähi-idän kaukokauppa

text: Eräs merkittävistä kaukokaupan solmukohdista oli runsasväkinen Mesopotamia, jossa kukoistivat aikaa myöten muun muassa ubaidilainen kulttuuri, Sumer, Babylonia ja Assyria sekä Elam. Muinaisen Mesopotamian eteläosissa ei ollut juurikaan metalleja ja kiveä saatavilla. Muutenkin on luonnollista, että eri alueilla on erilaisa luonnonvaroja. Niinpä monia raaka-aineita ja ylellisyystarvikkeita oli tuotava muualta. Mesopotamia tuotti itse tekstiilituotteita, joita saatiin muun muassa viljellystä pellavasta kehrätystä langasta kutomalla ja villaa paimennetuista lampaista. Itä-Turkista louhittu obsidiaani levisi jo varhain neoliittisella kaudella Pohjois-Mesopotamiaan Mesopotamian kupeeseen Zagros-vuorille. Mesopotamia toi varhain, jo vuosituhannella 4000–3000 eaa. Iranista kuparia, tinaa, kiveä ja puutavaraa, Turkista hopeaa ja kuparia ja Libanonista seetripuuta. Sinistä puolijalokiveä lapislatsulia eli lasuurikiveä louhittiin Luoteis-Afganistanin Badakshanin Shortugaista. Kultaa saatiin Etelä-Egyptistä, Turkista ja Iranista. Myöhemmin tuotiin Intiasta muun muassa karneoleja ja norsunluuta, ja Etelä-Arabiasta ja Jemenistä kultaa ja suitsukkeita. Kaukokaupasta näyttää ainakin alussa vastanneen temppeli. Mutta viimeistään Babylonian aikoina kauppaa hoitivat itsenäiset suurkauppiaat. Villiaasi ja sen vetämät kärryt oli eräs vanha kuljetustapa. Vetojuhtana käytettiin ehkä myös härkää ja kamelia. Kaukokaupasta kielivät myös Indus-sinetit kaksoisvirtainmaassa, ja Persianlahden Bahrainin ja Omanin tyyppiset sinetit Intiassa. Suuret joet Eufrat ja Tigris olivat tärkeitä kuljetusväyliä. Kauppaa käytiin varhain myös meritse muun muassa kaisla-aluksilla ja puulaivoillakin.


title: Muinaisen Lähi-idän kaukokauppa

text: Kuparia saatiin monilta alueilta Etelä-Israelista, Kyproksesta Turkista ja monilta alueilta Iranista ja nykyisestä Omanista. Varsinkin Iranin ja Etelä-Palestiinan kuparilouhinta oli vanhaa perua. Alussa kuparia vain kylmätaottiin, mutta kun savenpolttouuni keksittiin, kuparia alettiin pian sulaa ja valaa muottiin. Myöhemmin keksittiin pronssi seostamalla kupariin ensin arseenia, sitten tinaa. Kuparikaupan merkitys väheni suunnileen vuosina 1300–1200 eaa., jolloin rauta levisi laajalle Lähi-idässä ja rautakausi alkoi.


title: Muinaisen Lähi-idän kaukokauppa

text: Kuparia saatiin Keski- ja Pohjois-Turkista, Itä-Turkista Malatyan seuduilta ja Keski-Azerbaidžanista. Iranin suunnalta kuparia saatin Keski-Iranista muinaisen Tepe Sialkin, nykyisen Malayerin läheltä, etelästä Lorestānista Tepe Yahyan läheltä ja melko läheltä Kermania Shar-i-Sokhtasta ja Kapspienmeren etelärannan läheltä Tepe Hissarista. Merikaupan kautta kuparia kuljetettiin nykyisestä Omanista eli sillosesta Makanista, josta orjat louhivat sitä vuosisatojen ajan. Eräästä kuparivuoresta jäi jäljelle pelkkä riemukaaren muotoinen pääsisäänkäynti.


title: Muinaisen Lähi-idän kaukokauppa

text: Tina on kuparin lisäksi pronssin toinen raaka-aine.Tinaa saatiin Turkin, Iranin ja Afganistanin vuorilta. Tinaa saatiin Luoteis-Iranista, Urmiajärven luoteispuolelta, itäisiltä Elbrusvuorilta Kaspianmeren eteläpuolelta Tepe Hissarin läheltä ja Itä-Iranin vuorilta läheltä Afganistanin rajaa ja Afganistanista ja ehkä kauempaa ja ehkä kauempaa Iranista itään tai koilliseen.


title: Muinaisen Lähi-idän kaukokauppa

text: Lyijyä saatiin Turkin ja Iranin vuorilta. Lyijyä saatiin Etelä- ja Kaakkois-Turkista, niin kuin myös Pohjois-Turkista. luoteis-Turkista ja Koillis-Turkista. Lyijyä hankittiin myös Luoteis- ja Keski-Iranista. Etelä-Turkin lyijy louhittiin Taurusvuorilta ja lyijyä saatiin Urmiajärven luoteispuolelta, länsipuolelta ja itäpuoleöta. Kun rautakausi alkoi, rautaa saatiin Kaakkois-Turkista ja Koillis-ja Keski-Iranista. Turkin alueen heettiläiset olivat Lähi-idäm ensimmäisä raudan käyttäjiä.


title: Muinaisen Lähi-idän kaukokauppa

text: Hopeaa saatiin Kaakkois-Turkista itäisiltä Taurusvuorilta ja Etelä-Turkista. Hopeaa saatiin reunavuorilta Itä-Turkin ja Irakin rajan seuduilta,niin kuin lyijyäkin . Kultaa saatiin Nubiasta etelä-Egyptistä, nykyisestä Sudanista, Etelä-Turkista ja Etelä-Arabiasta. Hopeaa ja kultaa tuotiin Mesopotamiaan Syyrian suunnasta. Kultaa saatiin myös Koillis-Turkin ja Armenian rajaseudulta ja Etelä-Turkin Taurus-vuorilta.


title: Muinaisen Lähi-idän kaukokauppa

text: Kiveä vietiin varsinkin Mesopotamian tulvatasangoille, jossa ei ollut kiveä. Kivityökalujen tekoon sopivaa laavalasia eli obsidiaania saatiin muun muassa Turkista ja Iranista, varsinkin Van- ja Sevanjärvien länspuolelta. Vanjärven luoteispuolelta saatu obsidiaani levisi kaupan mukana Mesopotamiaan ja läntiseen Iraniin sekä Etelä-Turkkiin ja Palestiinaan.


title: Muinaisen Lähi-idän kaukokauppa

text: Piikiveä ja alabasteria saatiin Syyriasta. Basalttia saatiin Pohjois-Irakin vuorilta. Khabur-joen latvoilta, vihreäkiveä Turkin ja Iranin vuorilta. Kloriittimineraalia saatiin pääasiassa Etelä-Iranista Tepe Yahyan ympäristöstä. Suolaa saatiin Keski-Turkista.


title: Muinaisen Lähi-idän kaukokauppa

text: Koillis-Afganistanista kuljetettiin Mesopotamiaan vuosituhansien ajan sinistä kiveä, lapis lazulia, joka on puolijalokivi. Mesopotamialaiset ylimyklkset rakastivat tätä kiveä. Lapis lazulin louhintapaikka oli tarkemmin Badakshanissa Shortugain lähellä. Simpukankuoria ja helmiä saatiin Persianlahdelta, samoin Itäisen välimeren rannoilta. Norsunluuta ostettiin ehkä Intiasta tai Itä-Afrikasta. Intiasta saatiin myös karneoleja. Suitsukkeita saatiin Etelä-Arabiasta ja ehkä Itä-Afrikasta Etiopian seuduilta.


title: Muinaisen Lähi-idän kaukokauppa

text: Bitumi on kittimäistä öljypohjaista ainetta, jota käytettiin muun muassa ruukkujen ja talojen tiivistämiseen ja liimana. Bitumia löytyi Elamin lähistöltä Zagrosvuorilta ja Dijalan joen läheisiltä vuorilta. Bitumia saatiin myös Assyriasta nykyisen Mosulin alueelta.


title: Muinaisen Lähi-idän kaukokauppa

text: Iranin Zagros-vuorilla ja Turkin vuorilla oli puuta, josta sitä uitettiin Tigris-jokea pitkin Etelä-Mesopotamiaan missä puuta tarvittiin muun muassa talojen rakentamiseen ja veneiden ja laivojen takoon. Libanonista saatiin erityisen haluttua setripuuta, ja muuta puuta myös joskus myös Intiasta mistä puuta pystyi helposti kuljettamaan meritse.


title: Muinaisen Lähi-idän kaukokauppa

text: Kivikauden Lähi-Idässä käytiin kauppaa muun muassa obsidiaanilla, joka on kivityökalujen tekoon sopivaa mustaa laavalasia. Sitä saatiin muun muassa eteläisestä Keski-Turkista Kappadokiasta ja Itä-Turkista Bingölistä. Yksi Kappadokian obsidiaanilähdealue oli PPNB-kaudella Hasan Dag-vuorilla Tuz Golu-järvestä kaakkoon. Sen lähellä olivat Agicölin chiftlikin obsidiaanilouhokset. Tigris-joen latvoilta. Obsidiaanin alkuperä tunnistetaan muun muassa eri alueiden obsidiaanien rauta- ja skandiumpitoisuuksien pohjalta. Kauppa alkoi viimeistään sanotulla geometrisella Kebaran kulttuurin ajalla noin 14000–12000 eaa. Bingkölin obsidiaania kulki silloin Assyrian itäpuolisille vuorilla ja luultavasti jo silloin Kappadokian obsidiaani vaelsi kaupan mukana Eufratin länsipuoliseen Syyriaan ja Libanoniin. Lopulta Kappadokian vaikutusalue ulottui keskisestä ja itäisestä Etelä-Turkista Etelä-Palestiinaan ja Kyproksellekin.


title: Muinaisen Lähi-idän kaukokauppa

text: Historiallisesti Itä-Turkin obsidiaani oli merkittävämpää, koska sen kauppa levisi laajemmalle alueelle, lopulta koko Mesopotamiaan ja Länsi-Iraniin. Jo 8500–7500 eaa. varhaisella ja keskisellä "PPNB"-kaudella Turkin obsidiaania vaelsi Kyprokselle, joka kielii jonkinlaisen merenkulun alkamisesta jo tuolloin. Kappadokian obsidiaani levisi jo 12000–9500 eaa. Natufin ja Zawi Chemin kulttuurin aikoina 12000–9500 eaa. käytännössä koko Palestiinaan ja yleistyi tuntuvasti seuraavalla PPNA-ajanjaksolla 9500–8500 eaa. Keski-Syyriaan syntyi Eufratin seuduille rajavyöhyke, jossa joissain paikoissa ostettiin sekä Itä-Turkin että Keski-Turkin obsidiaania. PPNB-kaudelle Itä-Turkin obsidiaanikauppa ulottui pohjoiseen Khuzistaniin Zagros-vuorille. Samoihin aikoihin Itä-Turkin obsidiaania alettiin viedä myös Palestiinaan, alueille, joilla oli aiemmin hallinnut "Kappadokian monopoli". Historialliseen aikaan mennessä itäinen obsidiaanikauppa laajeni siis lopulta Etelä-Israeliin ja keskiseen Etelä-Turkkiin sekä Mesopotamian eteläosiin ja Iranissa Zagrosvuorten taas jonnekin Kermenshahin-Hamadanin tienoille asti. Myöhemmin historiallisella ajala obsidiaania alettiin kuljettaa Etelä-Iranin Anshanin vuorilta.


title: Muinaisen Lähi-idän kaukokauppa

text: Mesopotamia tuotti itse muun muassa vaatteita ja ehkä ohraa myyntiin ja myös öljypitoista luonnonkittiä, bitumia.


title: Muinaisen Lähi-idän kaukokauppa

text: Intian niemimaa ja varsinkin Induskulttuuri oli luultavasti sumerilaisissa ja akkadilaisissa teksteissä kuvattu Meluhha, ja kaupan väliasema Dilmun ehkä Bahrain. Arabiemiirikuntien liitossa ja Omanissa luultavasti olleen Makanin seuduilta saatiin kuparia ja dioriittia, mustaa kiveä. Aratta lienee ollut Afganistanissa. Hatti oli Turkissa ja sinne vietiin tinaa Vanha-Assyrian ajalla. Egyptistä lienee tuotu kultaa. Margianakulttuuri nykyisen Turkmenistanin seuduilla oli myös Mesopotamian kauppereittien varrella.


title: Cold as Ice

text: Cold as Ice on suomalaisen psychobilly-yhtye Thee Apple Thievesin EP-levy, joka julkaistiin vuonna 2007.


title: Cold as Ice

text: Lammaszinen Teemu Lahtinen piti EP:tä onnistuneena ja svengaavana teoksena. Miinusta sai laulaja Mickey Whyten monotonisuus.


title: Lumikenttien kutsu

text: Lumikenttien kutsu ("La mia grande avventura / The Jack London Story") on italialaisen RAI-yhtiön seitsenosainen tv-sarja vuodelta 1973. Jack Londonin teksteihin perustuvan sarjan ohjasi Angelo D'Alessandro ja sen pääosissa esiintyivät Andrea Chacchi, Orso Maria Guerrini ja Arnaldo Bellofiore.


title: Lumikenttien kutsu

text: Suomessa Yle TV1:n esittämästä seikkailusarjasta on jäänyt mieleen Orso Maria Guerrinin esittämä sarjan tunnuskappale "I wanna go", jonka ovat suomeksi levyttäneet nimellä "Lumikenttien kutsu" Matti Esko, Tapio Heinonen, Jukka Raitanen, Reijo Taipale, Marko Putkonen, Jukka Kuoppamäki sekä Janne Tulkki.


title: Poliisitiede

text: Poliisitiede (saks. "Polizeiwissenschaft") oli lähinnä Saksassa 1700-luvulla valistusaatteiden myötä syntynyt lääketieteellis-hallinnollinen oppiala ja poliittinen ohjelma. Sen tarkoituksena oli parantaa hygieenisiä oloja, edistää kansanterveyttä, valvoa sukupuolten suhteita, sukupuolitapoja ja suvunjatkamista sekä pitää huolta väestön työkyvystä ja yleisestä elinkelpoisuudesta. Nykytermein poliisitieteessä oli kysymys sosiaali-, terveys- ja talouspolitiikan sekä hallintotieteen yhdistämisestä.


title: Aulin

text: Aulin on sukunimi, joka on ollut käytössä sekä Suomessa että Ruotsissa. Yksi suomalainen Aulin-suku on suomentanut nimensä Ahmavaaraksi. Tunnettuja nimenkantajia ovat muun muassa seuraavat:


title: Ranska Eurovision laulukilpailussa 2009

text:
Ranskaa Eurovision laulukilpailussa 2009 edusti suosittu laulaja Patricia Kaas. Kilpailut järjestettiin Moskovassa, Venäjällä, 16. toukokuuta 2009..
Kaas on yksi Ranskan musiikkihistorian menestyneimpiä naislaulajia ja hän on myynyt kaikkiaan yli 16 miljoonaa levyä maailmanlaajuisesti.


title: Ranska Eurovision laulukilpailussa 2009

text: Ranskan delegaation johtaja Bruno Berberes sanoi "esctodayn" haastattelussa joulukuussa 2008, että ”ihana yllätys” on varattu vuoden 2009 Ranskan edustajavalintaan viime vuoden suuren suosion ja hyvien kokemusten vuoksi. Edellinen edustaja Sébastien Tellier on luonut huomattavaa kiinnostusta kilpailua kohtaan varsinkin Ranskan showbisneksen juokossa. Tämän vuoksi Ranska valitsi suositun esiintyjän, joka edustaisi maata Eurovision laulukilpailussa Moskovassa.. Patricia Kaasin kilpailukappale kuullaan ensimmäisen kerran 9. helmikuuta lehdistöstilaisuus-konsertissa.


title: Ranska Eurovision laulukilpailussa 2009

text: Ranska on automaattisesti loppukilpailussa, sillä maa kuuluu neljän suuren rahoittajamaan joukkoon. Esitetyn kappaleen nimi oli "Et s’il fallait le faire" ja Ranska sijoittui sillä finaalissa kahdeksanneksi.


title: Palvelija (elokuva)

text: Palvelija on brittiläinen elokuva vuodelta 1963. Sen on ohjannut Joseph Losey, ja pääosissa näyttelevät Dirk Bogarde, Sarah Miles, Wendy Craig ja James Fox. Elokuvan käsikirjoituksen on tehnyt Harold Pinter Robin Maughamin saman nimisen romaanin pohjalta. Elokuva oli ensimmäinen kolmesta yhteistyöstä Joseph Loseyn kanssa. Se on tiivis psykologinen draama, jonka keskeisenä aiheena ovat neljän päähenkilön väliset suhteet. Yhteiskuntaluokkien välisten suhteiden koukerot, rasitukset, pitkästyminen ja Pyrrhoksen voitto ovat aiheita, joita elokuva tutkii.


title: Palvelija (elokuva)

text: Vuonna 1999 British Film Instituten kyselyssä "Palvelija" äänestettiin kaikkien aikojen 22. parhaaksi brittielokuvaksi. Vastaajina oli tuhat Ison-Britannian elokuva- ja televisioammattilaista."The New York Timesin" kriitikot valitsivat "Palvelijan" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Palvelija (elokuva)

text: Varakas nuori lontoolaismies Tony (James Fox) palkkaa Hugo Barrettin (Dirk Bogarde) miespalvelijakseen. Aluksi Barrett tuntuu sopeutuvan työhönsä hyvin, ja hänen ja Tonyn välille muodostuu hyvä suhde, jossa heidän sosiaaliset roolinsa kuitenkin säilyvät. Suhde alkaa muuttua, ja muutoksen aiheuttajana on Susan (Wendy Craig), joka on Tonyn kuivakiskoinen tyttöystävä, joka tuntuu halveksivan Barrettia ja kaikkea mitä tämä edustaa. Ongelmia lisää Vera (Sarah Miles), jonka piti olla Barrettin sisar ja jonka Barret ottaa palvelijattareksi taloon. Vera on kuitenkin hänen rakastettunsa.


title: Palvelija (elokuva)

text: Kun mikään ei ole miltä näyttää, henkilöt kieroilevat toisiaan vastaan, kunnes roolit kääntyvät päinvastaisiksi, ja Tonysta paljastuu aivan toisenlainen henkilö. Keskeisenä ajatuksena elokuvassa on henkilöiden kyllästyminen omiin sosiaalisiin rooleihinsa.


title: Palvelija (elokuva)

text: Elokuvan musiikki on John Dankworthin, ja kappaleen "All Gone" laulaa Cleo Laine.


title: Malene Mortensen

text: Malene Mortensen (s. 23. toukokuuta 1982) on tanskalainen laulaja. Helmikuussa 2002 hän voitti Tanskan euroviisukarsinnan "Melodi Grand Prix" ja edusti maataan Eurovision laulukilpailussa Tallinnassa kappaleella "Tell Me Who You Are" ja sijoittui viimeiseksi, 24. sijalle.


title: Magnus von Eberhardt

text: Magnus von Eberhardt (1855 Berliini – 1939 Berliini) oli keisarillisen Saksan armeijan jalkaväenkenraali ensimmäisessä maailmansodassa.


title: Magnus von Eberhardt

text: Eberhardtin sotilasura alkoi 19-vuotiaana, kun hän liittyi jalkaväkirykmentti nro 93:n Zerbstissä. Kesäkuussa 1890 hän siirtyi Berliiniin yleisesikuntaan. 1898 hän sai ylennyksen majuriksi ja siirtyi komentajaksi krenatöörirykmenttiin "Prinz Karl von Preußen" (2. brandenburgilaisrykmentti nro 12). Hän palveli eri yksiköissä komentajana tai esikuntaupseerina. Hänet ylennettiin kenraalimajuriksi 1907 ja kenraaliluutnantiksi 1911.


title: Magnus von Eberhardt

text: Eberhardt nimitettiin ala-Elsassin sotilasalueen kuvernööriksi 1913, ja tässä tehtävässä hän toimi, kun ensimmäinen maailmansota syttyi. Tapahtumaa seurasi siirto XV. reservin armeijakunnan komentajaksi ylä-Elsassiin, jossa hänen armeijakuntansa tehtävä oli suojella aluetta mahdollisilta ranskalaisten hyökkäyksiltä. Eberhardt onnistuikin torjumaan ranskalaisten yrityksen vallata Colmar ja puskemaan heidät lähes koko Elsassin alueelta lukuun ottamatta Thann-Altkirchin aluetta.


title: Magnus von Eberhardt

text: Armeijakunta siirrettiin Serbiaan. Eberhardt pysyi yksikön johdossa lokakuuhun 1916 saakka, jolloin armeijakunnan reservit siirrettiin Verdunin alueelle. Eberhardt siirtyi komentamaan X. reservin armeijakuntaa. Hänelle myönnettiin Pour le Merite toukokuussa 1917.


title: Magnus von Eberhardt

text: Elokuussa 1918 Eberhardt nimitettiin 7. armeijan komentajaksi kenraali Max von Boehnin tilalle. Hän pysyi tehtävässä vain lokakuuhun asti, jolloin armeija hajosi karkuruuden ja huonon taistelukunnon vuoksi. Marraskuun alussa Eberhardt siirtyi komentamaan 1. armeijaa, kunnes yksikkö lakkautettiin joulukuussa sodan loppumisen jälkeen. Tämän jälkeen Paul von Hindenburg lähetti Eberhardtin Itä-Preussiin Kulmerlandin puolustusjoukkojen komentajaksi estämään puolalaisia valtaamasta Itä-Preussia. Keväällä 1919 hän sai käskyn vetäytyä Soldaun alueelta, jolloin puolalaiset joukot ottivat sen haltuunsa.


title: Łowicz

text: Łowicz (lausutaan ˈwɔvʲitʃ, ) on kaupunki Łódźin voivodikunnassa keskisessä Puolassa. Łowicz on myös oman Łowiczin piirikuntansa keskuskaupunki. Kaupunki on rakentunut Bzurajoen varrelle.


title: Łowicz

text: Toisen maailmansodan alussa käytiin Łowiczissa ja sen lähialueilla Kutnon taistelu, jossa saksalaiset murskasivat salamasotataktiikallaan Puolan joukot. Kutnon taistelu oli suurin yksittäinen offensiivi koko Puolan sotaretken aikana.


title: Łowicz

text: Łowicziin on keskittynyt elintarvike- ja tekstiiliteollisuutta, joka elättää kaupunkia.


title: Ernie Hudson

text: Earnest Lee ”Ernie” Hudson (s. 17. joulukuuta 1945) on yhdysvaltalainen näyttelijä. Parhaiten hänet tunnetaan muun muassa elokuvista "Käsi, joka kehtoa keinuttaa", "Crow", "Congo" ja "Haamujengi" jatko-osineen. Televisioesiintymisiä hän on tehnyt muun muassa sarjoissa "Seikkailujen saari", "Incredible Hulk", "Pieni talo preerialla" ja "Kylmä rinki".


title: Hill Harper

text: Hill Harper (oik. Francis Harper 17. toukokuuta 1966, Iowa City, Iowa) on yhdysvaltalainen näyttelijä ja kirjailija, joka on tullut tutuksi parhaiten Sheldon Hawkesin roolista CBS:n tuottamassa rikosdraamasarjassa "". CBS:n jännityssarjassa "Limitless" Harper näytteli yhtä päähahmoista, FBI-agentti Spelman Boylea.


title: Puroniitty

text: Puroniitty () on Helsingin Ultunan kaupunginosaan kuuluva osa-alue. Se on Helsingin itäisin ja samalla pohjoisin osa ja kuuluu Östersundomin suurpiiriin ja peruspiiriin. Ennen vuotta 2009 Puroniitty kuului Sipooseen.


title: Puroniitty

text: Puroniityssä asui 220 henkeä vuodenvaihteessa 2008/2009 . Puroniityssä on pientaloalueita, mutta suurin osa alueesta on rakentamatonta.


title: Muovaus

text: Muovaus tarkoittaa kappaleen muodon muuttamista ainetta tiivistämällä harventamalla tai siirtämällä. Esimerkkejä muovaavista menetelmistä ovat taonta, taivutus ja pakotus. Muovaavista menetelmistä eroavat ainetta poistavat menetelmät kuten leikkaaminen ja lastuaminen, sekä ainetta lisäävät menetelmät kuten hitsaaminen ja terminen ruiskutus.


title: Patenttiasiamies

text: Patenttiasiamies on suojattu ammattinimike patenttiasioita hoitavalle taholle.


title: Patenttiasiamies

text: Patenttiasiamiehen toimenkuvaan kuuluu neuvoa yleisöä sekä edustaa muita Patentti- ja rekisterihallituksen edessä suomalaisiin patenttihakemuksiin ja patentteihin ja kansainvälisiin patenttihakemuksiin sekä World Intellectual Property Organizationin (WIPO) edessä kansainvälisiin patenttihakemuksiin liittyvissä asioissa. WIPO:n edessä edustusoikeus on rajattu tapauksiin, joissa patentinhakijalla on kotipaikka Suomessa.


title: Patenttiasiamies

text: Toisin kuin European Patent Attorney, patenttiasiamies ei ole pätevä edustamaan muita Euroopan patenttiviraston käsittelyissä. Oikeuskaaren mukaan patenttiasiamies ei ole myöskään oikeutettu edustamaan toimeksiantajaansa oikeudessa patentin loukkaus- tai mitätöintikäsittelyssä, sillä oikeudenkäyntiasiamiehellä pitää olla oikeustieteen kandidaatin tutkinto.


title: Patenttiasiamies

text: Moni patenttiasiamies on järjestänyt toimintansa patenttitoimistoksi.


title: Patenttiasiamies

text: Arkipäivässä asiakirjojen täyttäminen, postin hoitaminen, määräpäivävalvonta sekä maksuliikenteen hoitaminen ovat keskeisessä asemassa patenttioikeudellisen neuvonnan ja patenttivaatimusten ja -hakemusten muokkaamisen rinnalla.


title: Patenttiasiamies

text: Patenttiasiamieheltä ei edellytetä vastuuvakuutuksen ottamista mahdollisten virheiden varalta.


title: Patenttiasiamies

text: Suurin osa Patentti- ja rekisterihallituksen listalla julkaisemista patenttiasiamiehistä on osakeyhtiöitä. Osakeyhtiöllä pitää olla palveluksessa vähintään yksi ammattinimikkeen käyttöön oikeutettu henkilö.


title: Patenttiasiamies

text: Patenttiasiamies on suojattu ammattinimike, jonka käyttöä Suomessa koskee "laki patenttiasiamiehistä" (laki nro 552/1967) ja "asetus patenttiasiamiehistä" (636/1969, muutos 52/1996). Lain 3 § mukaan se, joka käyttää itsestään patenttiasiamiehen ammattinimitystä olematta patenttiasiamiesrekisteriin merkitty asiamies taikka muutoin ilmoittaa ammattialansa siten, että hänen sen perusteella voidaan erheellisesti olettaa olevan sanottuun rekisteriin merkitty asiamies, tuomittakoon sakkorangaistukseen. Rangaistusvaatimuksen saa virallisen syyttäjän lisäksi tehdä myös patenttiasiamiesrekisteriin merkitty patenttiasiamies tai patenttiasiamiehiä edustava yhdistys.


title: Patenttiasiamies

text: Asetuksen patenttiasiamiehistä 2 § mukaan asiamieheksi voidaan hyväksyä henkilö, jolla on kotipaikka Euroopan talousalueella ja jolla on sellainen yleinen asiamieskelpoisuus, mikä oikeudenkäymiskaaren 15 luvun 2 §:n mukaan vaaditaan oikeudenkäyntiasiamieheltä. Patenttiasiamieheltä vaaditaan myös, että hän on suorittanut diplomi-insinöörin tutkinnon taikka sellaisen korkeakoulututkinnon, jota patentti- ja rekisterihallitus pitää riittävänä osoittamaan patenttiasiamieheltä vaadittavaa teknisen alan tuntemusta. Lisäksi patenttiasiamiehellä on oltava patenttiasioissa kokemusta, jota voidaan pitää riittävänä patenttiasiamiehen toimen ammattimaiseen harjoittamiseen. Patentti- ja rekisterihallitus voi hyväksyä myös ulkomaisessa teknillisessä korkeakoulussa tai yliopistossa suoritetun loppututkinnon taikka teknillisessä oppilaitoksessa suoritetun ammatillisen korkea-asteen tutkinnon osoitukseksi teknisen alan tuntemuksesta.


title: Patenttiasiamies

text: Asetuksen mukaan myös sellainen henkilö, jolla ei ole riittävänä pidettävää teknisen alan tuntemusta mutta joka muutoin täyttää 1 momentissa mainitut kelpoisuusvaatimukset, voi tulla hyväksytyksi patenttiasiamieheksi edellyttäen, että hänen palveluksessaan on patenttiasiain hoitamista varten henkilö, joka täyttää 1 momentissa mainitut kelpoisuusvaatimukset. Myös tämä henkilö on ilmoitettava patenttiasiamiesrekisteriin. Myös yhteisö voidaan hyväksyä patenttiasiamieheksi, jos sillä on kotipaikka Euroopan talousalueella ja sen palveluksessa on henkilö, joka täyttää 1 momentissa mainitut kelpoisuusvaatimukset.


title: Vedad Ibišević

text: Vedad Ibišević (s. 6. elokuuta 1984 Vlasenica, Bosnia ja Hertsegovina, Jugoslavia) on bosniahertsegovinalainen jalkapalloilija, pelipaikaltaan hyökkääjä. Hän edustaa Saksan Bundesliigassa pelaavaa VfB Stuttgart ja kuuluu myös Bosnia ja Hertsegovinan maajoukkueeseen.


title: Vedad Ibišević

text: Ibišević muutti perheensä mukana Bosnia ja Hertsegovinasta Sveitsiin vuonna 2000. Kymmenen kuukautta myöhemmin perhe jatkoi Yhdysvaltoihin, St. Louisiin, jossa asuu tuhansia muitakin bosnialaispakolaisia. Ibišević pelasi Roosevelt High Schoolin joukkueessa, kunnes sai stipedin St. Louisin yliopistoon. Ainoalla kaudellaan 2003 hän teki yliopiston joukkueessa 22 ottelussa 18 maalia ja hänet valittiin NCAA:n vuoden tulokkaaksi.


title: Vedad Ibišević

text: Ibišević pelasi kesällä 2003 kaksi ottelua Bosnia ja Hertsegovinan alle 21-vuotiaiden maajoukkueessa. Seuraavaksi kaudeksi hän palasi Yhdysvaltoihin pelaten Premier Development League -sarjassa. Kesällä 2004 hän siirtyi maanmiehensä Vahid Halilhodžićin valmentamaan Paris Saint-Germainiin. Hän pelasi seurassa vain neljä ottelua ennen kuin siirtyi Ligue 2:ssa pelanneeseen Dijoniin, jossa teki pelaamissaan 33 sarjaottelussa kymmenen maalia.


title: Vedad Ibišević

text: Ibišević siirtyi kesällä 2006 Bundesliigassa pelanneeseen Alemannia Aacheniin, jonka riveissä teki 24 sarjaottelussa kuusi maalia. Heinäkuussa 2007 hän teki sopimuksen 2. Bundesliigassa pelanneen Hoffenheimin kanssa. Hän teki avauskaudellaan viisi liigamaalia seuran noustessa ensimmäisen kerran historiassaan maan pääsarjaan. Kaudella 2008–2009 Ibišević teki joulutaukoon mennessä 17 ottelussa 18 maalia johtaen selvästi sarjan maalintekijätilastoa. Hoffenheim puolestaan oli tulokaskautensa puolivälissä sarjan kärjessä. Tammikuun puolivälissä Ibiševićin oikean polven eturistiside repesi harjoitusottelussa Espanjassa ja hän joutuu jättämään loppukauden vällin.


title: Vedad Ibišević

text: Ibišević pelasi ensimmäisen maaottelunsa Bosnia ja Hertsegovinan maajoukkueessa EM-karsintaottelussa Norjaa vastaan 24. maaliskuuta 2007. Ensimmäisen maaottelumaalinsa hän teki 2–3-tappioon päättyneessä EM-karsintaottelussa Kreikkaa vastaan 13. lokakuuta 2007.


title: Power Rangers: Super Legends

text: Power Rangers: Super Legends on vuoden 2007 lokakuussa julkaistu videopeli. Se perustuu Power Rangersiin, jonka julkaisi Disney Interactive Studios Nintendo DS:lle, PlayStation 2:lle ja PC:lle. Pelissä on mukana 20 erilaista pelattavaa Power Rangeria eri sarjoista.


title: Power Rangers: Super Legends

text: Peli juhli Power Rangers -sarjan 15-vuotisjuhlavuotta, jonka myötä peliin on otettu useita eri Power Rangereita ensimmäisen sarjan (Mighty Morphin Power Rangers) ja vuoden 2007 sarjan n väliltä.


title: Power Rangers: Super Legends

text: Lordi Zedd on palannut takaisin ja häiritsee aikajatkumoa, yrittäen muuttaa historiaa matkustamalla eri ajanjaksoille varastettuaan aikakristallin. Hän yrittäen tuhota jokaisen Power Rangerin kautta aikain. Omega Ranger ei ehdi estämään Zeddiä ja päättää ottaa yhteyttä eri Power Rangereihin kautta historian. Hän kutsuu sankarit legendojen saliin valmistellakseen Power Ranger armeijaansa estämään Lordi Zedd ja palauttaa aikajana entiselleen.


title: Power Rangers: Super Legends

text: Pelissä on aluksi viiden eri Power Rangers -sarjan ajanjaksoja; Operation Overdrive, Lost Galaxy, Ninja Storm, Mighty Morphin' ja SPD. Jokaisella ajanjaksolla on kaksi vaihetta (lukuun ottamatta ensimmäistä ajanjaksoa), jossa molempien tason lopussa on pomovastus. Pelaajan voitettua pomovastuksensa molemmissa kentissä, sen täytyy vielä otella erillisessä kentässä televisiosarjojen tavoin Megazordilla, jättiläiseksi kasvanutta pääkonnaa vastaan. Viimeisenä vaiheena on Super Legends, jossa loppuvastuksena toimii Lordi Zedd.


title: Power Rangers: Super Legends

text: Pelin aikana pelaajan on tarkoitus suorittaa samalla annettuja sivutehtäviä, kuten tuhota tietty määrä vihollisia, kerätä määrättyjä esineitä, suorittaa comboja ja kerätä piilotettuja kirjaimia. Näitä keräämällä pelaaja saa käyttöönsä uusia hyökkäysliikkeitä ja lukittuna olevia Power Rangereita. Pelin aikana voi myös kehittää hahmoaan keräämällä hohtavia palloja, joista saa eri määrä pisteitä. Nämä nostavat hahmon taitotasoa.


title: Power Rangers: Super Legends

text: Gluto päättää ryöstää laboratorion ja kun Power Rangersin Time Force ryhmä ei kykene pysäyttämään häntä, Omega Ranger matkaa ajassa taaksepäin erityisellä Omega kristallin avulla auttaakseen Time Forcea nappaamaan Gluton. Mutanttiroisto kuitenkin onnistuu tuhoamaan kristallin pirstaleiksi ja sen myötä siirtyy Legendojen saliin, jossa keisari Gruum yrittää johdattaa kokoelman vihollisiaan maailman valloitukseen etsimällä piilotetut avaimet eri Power Rangers aikakausista.


title: Power Rangers: Super Legends

text: Alla on lista pelattavissa olevista Power Rangereista eri alustoilla.


title: Scat-laulu

text: Scat-laulu on jazzissa käytetty laulutyyli, jossa ei ole sanoja vaan merkityksettömiä tavuja. Scat-laulun kehittäjäksi mainitaan joskus Louis Armstrong., vaikkakin se kuuluu oikeasti vanhaan New Orleansin jazzlaulun perinteeseen.


title: Scat-laulu

text: Scatman John toi tyylin popmusiikkiin.


title: Scat-laulu

text: Ella Fitzgerald myös käytti scat-laulua.


title: Sahaus

text: Sahaus on työstömenetelmä, jossa lastuamalla irrotetaan työstettävästä kappaleesta osia. Sahaukseen käytettävää työkalua tai laitetta kutsutaan sahaksi. Sahaamalla voidaan työstää mitä tahansa kiinteää materiaalia kuten puuta, metallia, kiveä, muovia ja lasia.


title: Sahaus

text: Pyörösahauksessa käytetään pyöreää terää, joka leikkaa pyörimisakseliinsa nähden kohtisuoran railon. Pyörösahan terässä on ulkokehälle sijoitetut hampaat, jotka leikkaavat lastuja terään syötettävästä kappaleesta.


title: Sahaus

text: Vannesahauksessa teränä toimii suljetun lenkin muodostava nauha jonka reuna on hammastettu. Vanteen reunan hampaat leikkaavat kappaletta.


title: Sahaus

text: Ketjusahoissa leikkaavat hampaat on liitetty ketjuun. Ketjusahoja käytetään pääsääntöisesti puun leikkaamiseen. Yleisimmät esimerkit ovat tavanomainen moottorisaha ja sähkökäyttöinen ketjusaha. Myös metsäkoneiden harvesteripäissä käytetään ketjusahoja.


title: Sahaus

text: Lankasahaus on menetelmä jossa sahaavana teränä toimii lankamainen juokseva tai värähtelevä terä. Lankasahausta käytetään yleisesti esimerkiksi marmorin sahaukseen irti kalliosta. Myös selviytymispaketeissa on lankamaisia sahoja, jolla voi katkoa esimerkiksi puuta.


title: Sahaus

text: Metallitekniikassa lankasahauksella tarkoitetaan yleisesti paloittelutapaa jossa käytetään hyväksi lankaa johon johdetaan sähköä, joka tuottaa sähköpurkauksia, jotka leikkaavat kappaletta. Kyseinen sahaustapa(leikkaustapa) liittyy lähinnä metallintyöstöön ja ei ole lastuavaa työstöä.


title: Sahaus

text: Heilurisahauksessa terä liikkuu edestakaisin sahaten joko molempiin suuntiin tai vain toiseen suuntaan mennessä. Yleisimpiä tapoja on perinteinen käsisahaus timpurinsahalla tai kaarisahalla. Esimerkiksi ennen tukit sahattiin pääsääntöisesti kehäsahalla jossa oli edestakaisin liikkuva terä.


title: Saha

text: Saha on työkalu tai työstökone, jota käytetään sahaukseen. Sahat voivat olla käsisahoja jotka toimivat ihmisvoimin tai konesahoja, jotka käyvät konevoimalla. Sahan tyypistä riippuen sillä voidaan sahata esimerkiksi puuta, muoveja, metalleja, kiveä, betonia, tai lihaa ja luita.


title: Saha

text: Käsikäyttöiset sahat perustuvat ihmisvoimin aikaan saatuun edestakaiseen liikkeeseen ja ne voivat leikata työnnettäessä tai vedettäessä. Konesahat toimivat sähkömoottorilla tai muulla tavoin konevoimalla.


title: Saha

text: Pyörösahassa eli sirkkelissä on pyörivä pyöreä terä, jonka ulkoreuna on hammastettu. Pyörösahalla voidaan sahata vain suoraan. Sahausliike on jatkuva. Pyörösahoilla sahataan mm. puuta, muoveja ja metalleja. Pyörösahoja on pienistä käsin liikuteltavista akkukäyttöisistä aina suuriin sahatavaran sahaamiseen tarkoitettuihin asti.


title: Saha

text: Katkaisuun tarkoitetuissa pyörösahoissa terä useimmiten tekee syöttöliikkeen. Katkaistavaa kappale siirretään sahan pöydällä sivusuunnassa oikeaan kohtaan ja terää liikuttamalla suoritetaan katkaisu. Terä on yleensä käännettävissä ja kallistettavissa, jotta katkaisu voidaan tehdä erilaisissa kulmissa.


title: Saha

text: Levyjen sahaukseen ja halkaisuun tarkoitetuissa sahoissa sahattavaa kappaletta liikutetaan pöydällä. Usein sahoissa on liukupöytä. Tällöin kappale tuetaan vaakatasossa terän lappeen suuntaisesti liikkuvaan pöytään ja sitä syötetään paikallaan pysyvään terään. Terää voidaan kallistaa pöytään nähden erilaisten sahauskulmien aikaansaamiseksi.


title: Saha

text: Yksi merkittävä pyörösahojen laji ovat sahat, joilla tukeista sahataan puutavaraa. Näissä sahoissa on isot terät ja pitkä liukupöytä. Usein sahat ovat siirrettäviä nk. kenttäsirkkeleitä, jotka kuljetetaan sahauspaikalle esim. maatilalle tai tulevalle rakennustyömaalle.


title: Saha

text: Vannesahassa on yhtenäisen silmukan muodostava nauhamainen terä, jonka reunassa on leikkaavat hampaat. Sahausliike on siis jatkuva. Vannesahoilla voidaan leikata suoraan tai kaartaen. Pienin mahdollinen kaarresäde riippuu käytettävän vanteen leveydestä. Tilanteen mukaan vannesaha voi olla paikoillaan ja kappaletta syötetään terään, tai vannesahaa liikutetaan paikoillaan olevaan kappaleeseen.


title: Saha

text: Käsikäyttöiset sahat ovat sivulla käsisaha. Jatkuvan liikkeen sahoista poiketen useimmista edestakaisen liikkeen sahoista on olemassa sekä käsivoimaisia että konevoimaisia versioita. Samalla termillä voidaan viitata tilanteen mukaan kumpaan tahansa.


title: Saha

text: Konekäyttöisiä sahoja, joissa terä liikkuu edestakaisin ovat muiden muassa:


title: Saha

text: Lankasaha on numeerisesti ohjattu työstökone jolla tehdään lankasahausta.


title: Cleo Laine

text: Cleo Laine (oik. "Clementina Dinah Campbell", s. 28. lokakuuta 1927 Lontoo, Britannia) on brittiläinen jazzlaulaja ja näyttelijä, joka tunnetaan erityisesti scat-laulajana. Hänen äänialansa kattaa useita oktaaveja.


title: Cleo Laine

text: Laine on naimisissa brittiläisen jazzmuusikon ja -säveltäjän John Dankworthin kanssa.


title: Cleo Laine

text: Laine on esiintynyt musiikin monilla osa-alueilla, ja hän on ollut Grammy-ehdokkaana sekä jazzin, popin että klassisen musiikin sarjoissa. Näyttelijänä hän on esiintynyt Euripideen, Shakespearen ja Ibsenin näytelmissä.


title: Suuri junaryöstö (vuoden 1903 elokuva)

text: Suuri junaryöstö () on vuonna 1903 julkaistu Edwin S. Porterin ohjaama mustavalkoinen mykkäelokuva.


title: Suuri junaryöstö (vuoden 1903 elokuva)

text: Elokuva koostuu hieman yli kymmenestä erillisestä kohtauksesta, jotka kukin kuljettavat tarinaa eteenpäin. Ensimmäisessä kohtauksessa kaksi naamioitunutta ryöstäjää pakottavat lennätinoperaattorin lähettämään lähestyvälle junalle pysähtymiskäskyn ja sitovat miehen. Junan pysähdyttyä ryöstäjät siirtyvät junaan, menevät postivaunuun ja lyhyen ammuskelun jälkeen räjäyttävät auki arvokkaan kuljetuksen. Ryöstäjät siirtyvät veturiin ja saavat junan pysähtymään, minkä jälkeen he käskevät matkustajat ulos junasta. Yksi mies yrittää paeta väkijoukosta, mutta hänet ammutaan. Muilta kerätään arvoesineet. Ryöstäjät poistuvat paikalta pelkällä veturilla, noutavat metsään jättämänsä hevoset ja ratsastavat karkuun. Sähköttäjä onnistuu hakemaan apua ja joukko aseistautuneita miehiä lähtee ryöstäjien perään. Alkaa takaa-ajo hevosten selässä. Hetken kuluttua kolme jäljellä olevaa ryöstäjää pysähtyy hevosineen luultuaan jättäneensä takaa-ajajansa. Ryöstäjät alkavat tutkia ryöstösaalistaan, mutta takaa-ajajat onnistuvat piirittämään varkaat. Taistelussa osa takaa-ajajista ja kaikki ryöstäjät kuolevat.


title: Suuri junaryöstö (vuoden 1903 elokuva)

text: Elokuvaan kuuluu yksi erillinen otos, joka on ehkä koko elokuvan kuuluisin osa. Siinä yksi ryöstäjistä kohottaa aseen sekä ampuu useasti kohti kameraa ja katsojaa. Tällä pyrittiin luomaan katsojalle vaikutelma siitä, että hän on mukana elokuvan tapahtumissa. Tämä lyhyt pätkä on välillä näytetty elokuvan aluksi, joskus taas lopuksi. Kohtaukseen viitataan muun muassa Martin Scorsesen elokuvan Mafiaveljet (1990) lopussa, jossa Joe Pescin roolihahmo ampuu kohti kameraa.


title: Mighty Morphin Power Rangers (videopeli)

text: Mighty Morphin Power Rangers on vuoden 1994 marraskuussa julkaistu videopeli. Se perustuu samannimiseen televisiosarjaan Mighty Morphin Power Rangersiin, jonka julkaisi Bandai Nintendo-konsoleille ja Sega omille konsoleilleen.


text: Pelissä voi pelata alustasta riippuen noin seitsemällä eri tasolla taistellen Rita Ripulsan kätyreitä vastaan. Pelaaja voi pelata viidellä eri Rangerilla; punaisella, vaaleanpunaisella, sinisellä, mustalla ja keltaisella. Ryhmän kuudennen sankarin Vihreän Rangerin saa bonushahmona Segan versiossa. Lisäksi pelissä pääsee pelaamaan Megazordilla.


text: SNES alustalla pelaaja aloittaa jokaisen tason ei-muuntautuneessa muodossa. Päästessä pelin puoleen väliin asti, pelaaja näkee kentän loppuvastuksen ja muuntautuu valitsemakseen Rangeriksi, jolloin tavoitteena on päästä loppuvastuksen luokse. Muuntautuessaan hahmo palautuu täyteen terveyteen, minkä lisäksi muuntautumisen jälkeen hahmolla on käytössään useampien liikkeiden valikoima. Pelin kaksi viimeistä tasoa pelataan Megazordilla.


text: Loppuvastukset:Game Boy -versio muistuttaa hyvin paljon SNES-versiota, mutta jokainen loppuvastus pelataan Megazordilla.


text:
Loppuvastukset:
Segan Mega Drive -versiossa on kolme erilaista pelimuotoa. Ensimmäinen on taisteluiden sarjaa seuraava tarinamoodi, toinen on vapaa yksinpeli ja kolmannessa pelimuodossa taistelu tapahtuu kahden ihmispelaajan ohjaamien hahmojen välillä. Yksinpelissä on mahdollisuus saada salainen hahmo, Vihreä Ranger, pelattavaksi hahmoksi.


text: Hahmot:


title: Jalkaväkirykmentti 27 (talvisota)

text: Jalkaväkirykmentti 27 eli Kemin rykmentti oli Peräpohjolan alueen reserviläisistä muodostettu rykmentti talvisodassa.


title: Jalkaväkirykmentti 27 (talvisota)

text: Rykmentti perustettiin 13. lokakuuta 1939 Kemissä. Sen komentajaksi määrättiin kemiläinen everstiluutnantti August Mäkiniemi. Rykmentti sai käskyn siirtyä rintamalle 7. joulukuuta. Siellä rykmentti liitettiin eversti Hjalmar Siilasvuon johtamaan 9. divisioonaan.


title: Avvakum

text: Avvakum Petrovitš (; 1620 tai 1621 – 14.4.1682) oli esipappi ja yksi vanhauskoisuuden perustajista Venäjällä.


title: Avvakum

text: Avvakum toimi vuonna 1652 esipappina Jurjevetsissa ja sittemmin Moskovan Kazanin katedraalin pappina. Hän vastusti jyrkästi patriarkka Nikonin uudistuksia, minkä takia hänet vuonna 1653 karkotettiin Tobolskiin ja Venäjän Kaukoitään. Vuonna 1663 tsaari Aleksei Mihailovitš kutsui Avvakumin takaisin Moskovaan. Hän ei kuitenkaan luopunut näkemyksistään, vaan jatkoi taistelua kirkon uudistuksia vastaan ja sai paljon kannattajia. Vuonna 1664 Avvakum karkotettiin Mezeniin. Vuonna 1667 hänet kutsuttiin Moskovaan. Kirkolliskokouksessa Avvakumilta riistettiin papinvirka, hänet tuomittiin kirkonkiroukseen ja karkotettiin Pustozjorskin linnoitukseen. Siellä hän vietti 15 vuotta maakuoppaan rakennetussa hirsisalvoksessa. Pustozjorskissa Avvakum jatkoi kirjallista toimintaansa ja kamppailua virallista kirkkoa vastaan. Vuonna 1682 Avvakum lähimpine tovereineen poltettiin tsaarin määräyksestä.


title: Avvakum

text: Avvakum oli aikansa huomattava kirjailija. Hänen omaelämäkertansa ("Žitije protopopa Avvakuma") on elävän kielensä ja kuvauksensa ansiosta yksi venäläisen kirjallisuuden merkkiteoksista. Vanhauskoiset pitävät Avvakumia marttyyrinä ja pyhimyksenä.


title: Ilkka Laitakari

text: Ilkka Tiera Ylermi Laitakari (3. lokakuuta 1929 Helsinki – 30. maaliskuuta 1996 Helsinki) oli suomalainen geologi ja professori.


title: Ilkka Laitakari

text: Laitakari suoritti vuonna 1963 laudaturarvosanan geologiassa ja mineralogiassa. Filosofian lisensiaatin tutkinnossa vuonna 1966 oli pääaineena geologia ja mineralogia, samoin kuin 1969 filosofian tohtorin tutkinnossa.


title: Ilkka Laitakari

text: Uransa aikana Laitakari laati yli sata tieteellistä julkaisua, karttaa sekä tieteen popularisointiin liittyvää artikkelia. Laitakari oli pääasiassa kartoittaja, jonka tuottamat kallioperäkarttalehdet suurelta osin sijoittuvat Päijät-Hämeen alueelle. Hän vastasi Geologian tutkimuskeskuksessa kartografiasta sekä tulivuoriperäisten kivien tuntemuksesta.


title: Ilkka Laitakari

text: Laitakarin väitöskirja käsitteli Hämeen diabaasijuoniparvea. Tässä tutkimuksessaan ja monessa muussa hän osoitti juonikivitutkimuksen merkityksen kallioperän historian selvittelyssä. Laitakari harrasti tieteen popularisointia, kuten isänsä Aarne Laitakari. Laitakarin puoliso oli filosofian kandidaatti Hilja Annikki o.s. Teppo.


title: Autuaaksijulistaminen

text: Beatifikaatio eli autuaaksijulistaminen (latin. "Beatificatio") on katolisen kirkon tunnustus kuolleen henkilön taivaaseen pääsemisestä ja kyvystä toimia taivaallisena esirukoilijana. Autuaaksijulistaminen on kolmas neljästä askeleesta tiellä kanonisoinnissa eli pyhimykseksi julistamisessa. Vuodesta 1983 lähtien autuaaksi julistetun välityksellä on täytynyt tapahtua vähintään yksi todistettu ihme, poikkeustapauksina marttyyrikuoleman kärsineet.


title: Stefan Krausse

text: Stefan Krausse (s. 17. syyskuuta 1967 Ilmenau) on itäsaksalainen entinen ohjaskelkkailija ja olympiavoittaja. Hän kilpaili 1980-luvun puolivälistä vuoteen 1998 parinaan useimmiten Jan Behrendt. Pari voitti neljä olympiamitalia, joista kaksi oli kultaisia, 11 mitalia MM-kisoista ja viisi mitalia EM-kisoista. Lisäksi Krausse voitti parinsa kanssa maailmancupin parikilpailun kolme kertaa, kausina 1993–1994, 1994–1995 ja 1995–1996.


title: Stefan Krausse

text: Krausse ja Behrendt lopettivat uransa Naganon olympialaisten jälkeen 1998. Samana vuonna heidät nimitettiin Ilmenaun kunnia-asukkaiksi.


title: John A. Gambling

text: John Alfred Gambling ( 5. helmikuuta 1930 Teaneck, New Jersey – 8. tammikuuta 2004) oli yhdysvaltalainen radiotoimittaja, joka yli kolmen vuosikymmenen ajan teki newyorkilaiselle WOR-asemalle aamuohjelmaa "Rambling with Gambling". Hän korvasi juontajana isänsä John B. Gamblingin vuonna 1959 ja hänet vuorostaan korvasi hänen poikansa John R. Gambling vuonna 1991. Ohjelmaa tehtiin kolmen sukupolven voimin vuodesta 1925 vuoteen 2000 ja se oli ennen lakkauttamistaan pisimpään jatkunut yhdysvaltalainen radio-ohjelma.


title: John A. Gambling

text: Opiskeluaikanaan Dartmouth Collegessa Gambling työskenteli yliopiston radioasemalla. Valmistuttuaan Gamblingista tuli isänsä tuotantoassistentti ja satunnainen korvaaja lähetyksissä, kunnes vuonna 1959 ohjelman vetovastuu siirtyi hänelle, isän jäätyä eläkkeelle. Gambling haastatteli ohjelmassaan julkisuuden henkilöitä ja poliitikkoja, mutta pyrki välttämään ristiriitoja ja jyrkkien mielipiteiden esilletuomista. Hänen aikanaan "Rambling with Gambling" oli jatkuvasti New Yorkin noin 50 radioaseman kolmen kuunnelluimman aamuohjelman joukossa. Gambling ansaitsi vuodessa noin miljoona dollaria, joka oli poikkeuksellisen korkea palkka radiotoimittajalle. Hän jäi eläkkeelle vuonna 1991.


title: John A. Gambling

text: John A. Gambling nimettiin Radio Hall of Fameen vuonna 2000.


title: Solar Decathlon

text: Solar Decathlon on Yhdysvaltain energiaministeriön (DOE) ja sen alaisen National Renewable Energy Laboratoryn (NREL) joka toinen vuosi järjestämä kilpailu, jossa osallistujat suunnittelevat, rakentavat ja esittelevät aurinkoenergialla toimivia alle 80 neliömetrin kokoisia asuintaloja. Osallistujat ovat yliopistoja ja collegeja edustavia oppilaiden muodostamia joukkueita, joita on yhteensä noin 20. Taloja esitellään yleisölle syksyllä Washingtonin National Mallilla kolmen viikon ajan, jonka päätteeksi raati valitsee voittajan.


title: Solar Decathlon

text: Ensimmäinen Solar Decathlon järjestettiin 2002, seuraavat vuosina 2005 ja 2007. Kilpailun voitti vuosina 2002 ja 2005 Coloradon yliopisto. Vuonna 2007 kilpailun voitti saksalainen Darmstadtin teknillinen yliopisto. Seuraava tullaan järjestämään lokakuussa 2009. Vuonna 2010 on tarkoitus järjestää ensimmäinen "Solar Decathlon Europe", johon Aalto-yliopiston on määrä osallistua.


title: Solar Decathlon

text: Kilpailuun osallistuvat talot ovat asuinkäyttöön tarkoitettuja 60-80 neliömetrin kokoisia taloja, jotka tuottavat vaadittavan sähkön ja lämmitysenergian itse. Raati etsii miellyttävää, toimivaa ja energiankäytöltä tehokasta taloa, joka käyttää toiminnoissaan yksinomaan aurinkoenergiaa. Raati ottaa talojen pisteytyksessä huomioon kymmenen eri kokonaisuutta, mukaan lukien asumismukavuuden.


title: Solar Decathlon

text: Kilpailun tavoitteena on muun muassa edistää aurinkoenergialla toimivien talojen yleistymistä, kannustaa energiatehokkuuteen ja levittää tietoa aurinkoenergian mahdollisuuksista talonrakennuksessa.


title: Pustoška (Pihkovan alue)

text: Pustoška () on kaupunki Pihkovan alueella Venäjällä. Se sijaitsee 191 kilometriä Pihkovasta kaakkoon. Kaupunki on Pustoškan piirin keskus. Sen kautta kulkee Moskovan ja Riian välinen rautatie, Moskovan ja Latvian rajan välinen M9-valtatie sekä Pietarin ja Valko-Venäjän rajan välinen M20-valtatie. Asukkaita on 4 600 henkeä (vuonna 2010).


title: Pustoška (Pihkovan alue)

text: Kaupunki on saanut alkunsa vuonna 1901 perustetun Pustoškan aseman yhteyteen syntyneestä taajamasta. Kaupunginoikeudet se sai vuonna 1925. Toisen maailmansodan aikana se oli saksalaisten miehittämä. Nykyään Pustoškassa on puunjalostus- ja elintarviketeollisuutta. Kaupungissa toimii kotiseutumuseo.


title: Heikki Huotari

text:
Heikki Huotari (s. 1. syyskuuta 1960, Kuhmo) on kuhmolainen taidemaalari, joka maalaa naivistisia maalauksia. Hän on itseoppinut taiteilija, jolla on ollut taidenäyttelyitä ympäri Suomea (lisäksi myös Sveitsissä) ja hän on osallistunut lukuisiin yhteisnäyttelyihin.
Viimeisin näyttely Galleria Maria, Helsinki, Enkeleitä-näyttely 4.–21.12.2008 (yhteisnäyttely).


title: Heikki Huotari

text: Heikki Huotari kiinnostui maalaamisesta jo lapsena ja naivistisen tyylin hän omaksui vuonna 1992. Aikaisemmin (1982) Heikki Huotari on ollut opiskelemassa ikonin maalausta Robert de Calluwen luona Espoon Myllyjärvellä. Heikki Huotari toimi Kalevalakylän taidepajassa vuosina 1992–1997 valmistaen maalauksien lisäksi muun muassa keramiikkaveistoksia.


title: Heikki Huotari

text: Taideteoksia julkisissa kokoelmissa mm. Lentiiran kirkko (kuorotausta puukaiverrus naivistinen toteutus ja kulkueristi ikonitekniikalla), Lapuan kaupunki ja Kainuun Sanomat. Heikki Huotarilla on usein näyttely Kuhmossa Kuhmon Kamarimusiikin aikaan.


title: Duo Milla Viljamaa & Johanna Juhola

text: Duo Milla Viljamaa & Johanna Juhola on suomalainen duo. He soittavat sekä argentiinalaista että suomalaista tango nuevoa. Johanna Juhola soittaa harmonikkaa ja Milla Viljamaa pianoa.


title: Duo Milla Viljamaa & Johanna Juhola

text: Juholan ja Viljamaan yhteistyö alkoi vuonna 2001 Sibelius-Akatemian kansanmusiikin osastolla, mistä molemmat ovat valmistuneet musiikin maistereiksi. Duo Milla Viljamaa & Johanna Juhola voitti kansainvälisen Astor Piazzolla –kilpailun (International "Citta di Castelfidardo" -award, Astor Piazzolla music section) vuonna 2002, minkä jälkeen julkaistiin duon ensimmäinen levy Piazzolla Passage. Duon toinen levy Mi Retorno oli etno-Emmaehdokas vuonna 2008. Vuodesta 2002 Johanna ja Milla ovat tehneet yhteistyötä tangoprinsessa Kukka-Maaria Ahosen kanssa triona nimeltä "Las Chicas del Tango".


title: Novoržev

text: Novoržev () on kaupunki Pihkovan alueella Venäjällä. Se sijaitsee Pihkovan ja Velikije Lukin välisen maantien varrella 144 kilometriä Pihkovasta kaakkoon. Kaupunki on Novorževin piirin keskus. Asukkaita on 4 000 henkeä (vuonna 2009).


title: Novoržev

text: 1700-luvulla paikalla sijaitsi Aršon pogosta. Vuonna 1777 sinne siirrettiin Pustorževin kihlakuntahallinto. Samalla perustettu uusi kaupunki nimettiin Novorževiksi. Kaupunki oli pellavakaupan ja käsityöammattien keskus. Toisen maailmansodan aikana se oli saksalaisten miehittämä ja tuhoutui täysin. Nykyään Novorževissa on mm. elintarvike-, puunjalostus- ja tekstiiliteollisuutta. Kaupungissa toimii kotiseutumuseo.


title: Novosokolniki

text:
Novosokolniki () on kaupunki Pihkovan alueella Venäjällä. Se sijaitsee Moskovan ja Riian sekä Pietarin ja Kiovan välisten rautateiden risteyksessä 287 kilometriä Pihkovasta kaakkoon. Kaupunki on Novosokolnikin piirin keskus. Vuonna 2010 kaupungissa asui 8 119 henkeä.
Kaupunki on saanut alkunsa vuonna 1901 perustetun Novosokolnikin rautatieaseman yhteyteen syntyneestä taajamasta. Kaupunginoikeudet se sai vuonna 1925. Toisen maailmansodan aikana se oli saksalaisten miehittämä. Nykyään Novosokolnikissa on rautatieliikennettä palvelevien yritysten lisäksi mm. rakennustarvike- ja elintarviketeollisuutta. Kaupungissa toimii kotiseutumuseo.


title: Novosokolniki

text: Maantieyhteyksistä merkitävin on kaupungin ohi kulkeva itä-länsi-suuntainen Venäjän valtatie M9, joka on osa merkittävää eurooppatietä Ventspils– Riika– Novosokolniki– Velikije Luki– Moskova– Kazan– Jekaterinburg (). Kaupungin rautatieaseman sijainti Pietarista etelään ja Moskovasta länteen johtavien rautateiden risteyksessä luo hyvät yhteydet niin Pihkovan alueen sisälle, kuin laajemmin Venäjälle ja ulkomaille.


title: Luettelo natsi-Saksan kenraaleista

text: Tämä on epätäydellinen luettelo natsi-Saksan kenraaleista. Luetellut sotilaat palvelivat kenraalikuntaan kuuluvina upseereina Adolf Hitlerin johtaman natsi-Saksan asevoimissa Wehrmachtissa tai SS-joukoissa vuosien 1933–1945 välisenä aikana. Luetteloon ei ole sisällytetty kenraaleja, jotka vetäytyivät lopullisesti eläkkeelle aktiivipalveluksesta ennen vuotta 1933.


title: Luettelo natsi-Saksan kenraaleista

text: "Reichsmarschall des Grossdeutschen Reiches:"


title: Luettelo natsi-Saksan kenraaleista

text: Maavoimien eli "Heerin" kenraalit:


title: Luettelo natsi-Saksan kenraaleista

text: "Generalfeldmarschall":


title: Luettelo natsi-Saksan kenraaleista

text: Erityisarvot:


title: Luettelo natsi-Saksan kenraaleista

text: "Generaloberst:"


title: Luettelo natsi-Saksan kenraaleista

text: "General der Infanterie:"


title: Luettelo natsi-Saksan kenraaleista

text: "General der Panzertruppe:"


title: Luettelo natsi-Saksan kenraaleista

text: "General der Kavallerie":


title: Luettelo natsi-Saksan kenraaleista

text: "General der Artillerie":


title: Luettelo natsi-Saksan kenraaleista

text: "General der Nachrichtentruppe:""General der Gebirgsgruppe:"


title: Luettelo natsi-Saksan kenraaleista

text: "Generalleutnant":


title: Luettelo natsi-Saksan kenraaleista

text: "Generalmajor":


title: Luettelo natsi-Saksan kenraaleista

text: Ilmavoimien eli "Luftwaffen" kenraalit:


title: Luettelo natsi-Saksan kenraaleista

text: "Generalfeldmarschall:"


title: Luettelo natsi-Saksan kenraaleista

text: "Generaloberst der Luftwaffe":


title: Luettelo natsi-Saksan kenraaleista

text: "General der Flieger" (lennoston kenraali):


title: Luettelo natsi-Saksan kenraaleista

text: "General der Fallschirmtruppe" (laskuvarjojääkärijoukkojen kenraali):


title: Luettelo natsi-Saksan kenraaleista

text: "General der Flakartillerie" (ilmatorjuntatykistön kenraali):


title: Luettelo natsi-Saksan kenraaleista

text: "General der Luftnachrichtentruppe" (ilmavoimien viestijoukkojen kenraali)


title: Luettelo natsi-Saksan kenraaleista

text: "General der Luftwaffe"


title: Luettelo natsi-Saksan kenraaleista

text: "Generalleutnant:"


title: Luettelo natsi-Saksan kenraaleista

text: Merivoimien "Kriegsmarinen" amiraalit:


title: Luettelo natsi-Saksan kenraaleista

text: "Großadmiral (suuramiraali):"


title: Luettelo natsi-Saksan kenraaleista

text: "Generaladmiral (kenraaliamiraali):"


title: Luettelo natsi-Saksan kenraaleista

text: "Admiral (amiraali):"


title: Luettelo natsi-Saksan kenraaleista

text: "Vizeadmiral (vara-amiraali):"


title: Luettelo natsi-Saksan kenraaleista

text: "Konteradmiral (kontra-amiraali):"


title: Luettelo natsi-Saksan kenraaleista

text: Lääkintäjoukkojen eli "Sanitätswesenin" kenraalit


title: Luettelo natsi-Saksan kenraaleista

text: "Generaloberstabsarzt:"


title: Luettelo natsi-Saksan kenraaleista

text: "Generalstabsarzt:"


title: Luettelo natsi-Saksan kenraaleista

text: "Generalarzt (lääkintäkenraali):"


title: Luettelo natsi-Saksan kenraaleista

text: Reichsführer-SS oli SS:n johtajalle varattu arvo.


title: Luettelo natsi-Saksan kenraaleista

text: SS-Oberstgruppenführer oli kenraalieverstiä vastaava arvo.


title: Luettelo natsi-Saksan kenraaleista

text: SS-Obergruppenführer oli kenraalia vastaava arvo.SS-Gruppenführer oli kenraaliluutnanttia vastaava arvo.


title: Luettelo natsi-Saksan kenraaleista

text: SS-Brigadeführer oli kenraalimajuria vastaava arvo.Lisäksi:


title: Dno

text: Dno () on kaupunki Pihkovan alueella Venäjällä, 113 kilometriä Pihkovasta itään. Dnon kaupunki on Dnon piirin keskus. Asukkaita kaupungissa oli 9 061 henkeä (vuonna 2010).


title: Dno

text: Dno on tärkeä rautateiden solmukohta; sen alueella risteytyvät Pietarista etelään ja Bologojesta Pihkovaan johtavat rautatiet. Rautatieaseman ja rautatieliikennettä palvelevien yritysten lisäksi kaupungissa toimii teräsrakennetehdas sekä hiomalaitteita valmistava yritys. Vuonna 1821 rakennettu Arkkienkeli Mikaelin kirkko kuuluu kaupungin tunnetuimpiin nähtävyyksiin.


title: Jasenovacin keskitysleiri

text: Jasenovacin keskitysleiri (serbokroaatiksi "Logor Jasenovac") oli toisen maailmansodan aikaisen, natsi-Saksan nukkehallituksena toimineen Itsenäisen Kroatian valtion (NDH) ja Ustaša-puolueen perustama ja ylläpitämä keskitysleiri. Se toimi elokuusta 1941 huhtikuuhun 1945. Pääasiallisessa vastuussa leirin perustamisesta ja toiminnasta oli Ustaša-kenraali Maks Luburić.


title: Jasenovacin keskitysleiri

text: Leiri oli noin 1,5 neliökilometrin kokoinen alue, jota ympäröivät kolmelta sivulta muurit ja yhdeltä sivulta Savajoki. Leiri koostui viidestä eri alaleiristä, joista suurin sijaitsi Jasenovacissa noin 100 km Zagrebista kaakkoon. Vangitut olivat Balkanin serbejä, romaneja, juutalaisia ja muita Ustaša-puolueen hallinnon vainoamia etnisiä ja poliittisia ryhmiä. Arviot leirillä menehtyneiden määrästä vaihtelevat kymmenistä tuhansista satoihin tuhansiin.


title: Suuri junaryöstö

text: Suuri junaryöstö voi viitata seuraaviin asioihin:


title: Porhov

text: Porhov () on kaupunki Pihkovan alueella Venäjällä. Se sijaitsee Šelonjoen rannalla 88 kilometriä Pihkovasta itään. Kaupunki on Porhovin piirin keskus. Sen kautta kulkee Pihkovan ja Dnon välinen rautatie (Porhovin asema). Asukkaita kaupungissa oli 10 608 henkeä, mikä oli noin puolet koko piirin väestöstä (21 568 vuonna 2010).


title: Porhov

text: Porhov on yksi Pihkovan alueen vanhimmista kaupungeista. Aleksanteri Nevalainen perusti sen vuonna 1239 Novgorodin rajalinnoitukseksi. Puinen linnoitus korvattiin kivisellä vuonna 1387. Se rakennettiin uudelleen vuonna 1430. Vuosina 1346 ja 1428 liettualaiset piirittivät kaupunkia. Myöhemmin se oli yksi Moskovan Venäjän tärkeimmistä rajalinnoituksista. Vuonna 1776 Porhovista tuli Pihkovan lääniin kuulunut kihlakuntakaupunki, joka tunnettiin pellavakaupan keskuksena. Toisen maailmansodan aikana saksalaiset tuhosivat yli 90 % kaupungin rakennuksista.


title: Porhov

text: Šelonin rannalla sijaitsee muinainen kreml, josta on säilynyt muurit ja kolme tornia. Sen sisällä on vuonna 1412 rakennettu ja vuonna 1777 uudistettu Pyhän Nikolaoksen kirkko. Joen toisella rannalla on vuonna 1399 ensimmäisen kerran mainittu Kristuksen kirkastumisen kirkko sekä Neitsyt Marian syntymän kirkko 1300–1400-luvuilta. Porhovin kremlissä toimii historiallinen museo.


title: William Hootkins

text: William Hootkins (5. heinäkuuta 1948 – 23. lokakuuta 2005) oli amerikkalainen näyttelijä. Hänen tunnetuimpia roolejaan lienevät Jek Porkins Tähtien sodasta, Majuri Eaton Kadonneen aarteen metsästäjistä ja komisario Eckhardt Batmanista.


title: William Hootkins

text: Englannissa Hootkins löysi itselleen työtä teatterissa ja sai suurimman suosion esittämällä Alfred Hitchcockia Terry Johnsonin hittinäytelmässä "Hitchcock Blonde" vuodelta 2003.


title: William Hootkins

text: Hootkins esiintyi monissa kulttirooleissa, mikä teki hänestä suositun esimerkiksi Jek Porkinsin roolista George Lucasin elokuvassa "Tähtien sota". Hän esiintyi merkittävissä osissa elokuvissa "Hardware" (1990), "Like Father, Like Santa" (1998) ja "Hear My Song" (1991). Hän on myös oli "Crash Bandicoot 3" pelissä Dingodilen ääninäyttelijä. (1998).


title: William Hootkins

text: Hootkins kuoli haimasyöpään Santa Monicassa, Kaliforniassa, 23. lokakuuta 2005 57-vuotiaana.


title: Rachel Ward

text:
Rachel Claire Ward (s. 12. syyskuuta 1957 Chipping Norton, Oxfordshire, Englanti) on englantilainen näyttelijä ja ohjaaja, joka on ollut kolme kertaa Golden Globe -ehdokkaana. Näyttelijänä hänet tunnetaan muun muassa elokuvista "Sharky hoitaa homman" (1981), Against All Odds (1984) ja "Hyvä vaimo" (1997) sekä minisarjoista "Okalinnut" (1983) ja "Viimeisellä rannalla" (2000). Hän on näytellyt myös televisiosarjoissa "Monarch Cove" ja "Rain Shadow". Ward on ohjannut useita lyhytelokuvia kuten "The Big House" (2000) ja "Martha's New Coat" (2003). Hänen uusin työnsä on ohjaus "Beautiful Kate" (2008).
Ward on naimisissa näyttelijä Bryan Brownin kanssa. Avioliittoon heidät vihittiin 16. huhtikuuta 1983. Heillä on kolme lasta, kaksi tytärtä Rosie (s. 1984) ja Matilda (s. 1986) sekä poika Joe (s. 1992).


title: Lehmänkello

text: Lehmänkello on kellosoitin, joka on tehty metallista kellon muotoon joko valamalla tai metallilevystä takomalla ja jonka sisällä on vapaasti heiluva, kellon umpinaiseen yläpäähän kiinnitetty metallinen kellon kieli.


title: Lehmänkello

text: Alun perin lehmänkelloja on käytetty vapaasti laiduntavien lehmien paikallistamiseen ja lauman koossapysymisen helpottamiseksi. Tätä varten yhden tai useamman lauman kulkua johtamaan valitun lehmän kaulaan on ripustettu lehmänkello tukevalla kaulahihnalla. Muut lehmät tottuvat yleensä seuraamaan kellolla varustettuja lauman jäseniä laitumella. Kellon avulla myös paimenet pysyvät paremmin selvillä missä karja liikkuu. Keski-Euroopan vuoristoisilla laitumilla kello saatetaan ripustaa jopa kaikille lauman jäsenille, jotta syrjäpoluille eksyneet lehmät löytyisivät helpommin.


title: Lehmänkello

text: Suomessa on kutsuttu kellokkaaksi lehmää, jonka kaulaan lehmänkello ripustetaan. Muut lehmät seuraavat lauman johtavaa kellokasta laitumella. Suomessa maaseudulla on ollut perinteenä myös sitoa keväisin talon lapsille lehmänkellot kaulaan ja laittaa heidät kiertämään navettaa kellot soiden. Tällaisella taialla uskottiin voitavan suojata lehmiä karhuilta, kun ne sen jälkeen laskettiin laitumelle.


title: Lehmänkello

text: Lehmänkellon sointi on selkeästi tunnistettavaa ja nopeasti vaimenevaa, ja sillä luodut sointukuviot ovat helposti dissonoivia. Näiden ominaisuuksien vuoksi sitä on alettu käyttää myös orkestereiden ja yhtyeiden instrumenttina.


title: Lehmänkello

text: Latinalaisessa musiikkiperinteessä lehmänkello on vahvasti esillä. Sitä käytetään muun muassa cha-cha-cha:ssa perusrytmin soittamiseen, salsa-musiikissa moniin rytmikuvioihin ja muutenkin tavallisesti yhdessä bongo- ja congarumpujen kanssa. Lehmänkelloja voidaan myös kiinnittää rumpalin instrumentiksi rumpusettiin tai timbaaleihin joko symbaalien sijasta tai yhdessä niiden kanssa.


title: Lehmänkello

text: Populaarimusiikissa lehmänkelloa voidaan kuulla esimerkiksi Nazarethin "Hair of the Dog"-kappaleessa ja Blue Öyster Cultin "(Don't Fear) The Reaper"-kappaleessa, josta tehtiin lehmänkelloon liittyvä sketsi ohjelmassa "Saturday Night Live". Yhtyeistä esim. LCD Soundsystemin musiikissa käytetään runsaasti lehmänkelloa.


title: Ostrov (Pihkovan alue)

text: Ostrov () on kaupunki Pihkovan alueella Venäjällä. Se sijaitsee Velikajajoen rannalla 55 kilometriä Pihkovasta etelään. Kaupunki on Ostrovin piirin keskus. Sen kautta kulkee Pihkovan ja Pytalovon välinen rautatie sekä Pietarin ja Valko-Venäjän rajan välinen M20-valtatie (eurooppatie E95). Kaupungin kaakkoispuolella on sotilaslentokenttä. Kaupungissa asui 21 670 henkeä (vuonna 2010).


title: Ostrov (Pihkovan alue)

text: Kaupunki on perustettu 1200-luvun lopussa Pihkovan etelärajan suojaksi. Ensimmäinen maininta Velikajajoen saarella sijainneesta linnoituksesta on vuodelta 1342. Vuonna 1501 Liivinmaan Saksalainen ritarikunta hävitti kaupungin. Stefan Batoryn joukot valtasivat sen vuonna 1581, mutta kaupunki palautettiin Venäjälle seuraavana vuonna. Vuonna 1777 Ostrovista tuli Pihkovan lääniin kuuluneen kihlakunnan keskus. Se oli huomattava kauppakaupunki, joka oli erikoistunut pellavan vientiin. Vuonna 1859 rakennettiin kaupungin läpi kulkeva rautatie. Vuonna 1896 juutalaiset muodostivat 20 prosenttia kaupungin väestöstä. Toisen maailmansodan aikana Ostrov oli saksalaisten miehittämä ja tuhoutui pahoin.


title: Ostrov (Pihkovan alue)

text: Kaupungin keskustassa on säilynyt jäänteitä 1400-luvun linnoituksen muureista ja torneista sekä Velikaja-joen saareen rakennettu vuonna 1542-43 rakennettu Ihmeitätekevän Pyhän Nikolaoksen kirkko. Saareen johtavaa, kivipilareista riippuvilla järeillä kettingeillä tuettua siltaa vuosilta 1850-56 pidetään historiallisesti merkittävänä. Uudelleen rakennetun keskustan yllä kohoaa Kolminaisuuden katedraali vuodelta 1786-90.Kaupungissa on vuodesta 2004 toiminut jälleen vuonna 1897 aloittanut nunnaluostari, jonka toiminta keskeytyi 1917 (Симанский Спасо-Казанский женский монастырь); luostarin yhteydessä on vuodelta 1845 peräisin oleva kirkko. Kaupungissa on kotiseutumuseo.


title: Blidaru

text: Blidaru oli muinainen daakialainen linnoitus antiikin Daakiassa eli nykyisen Romanian alueella. Se rakennettiin luultavasti ensimmäisellä vuosisadalla eaa. ja sen rauniot on löydetty. Linnoitus on yksi suurimmista ja parhaiten säilyneistä daakialaisista linnoituksista ja se kuuluu yhdessä muiden alueen linnoitusten kanssa Unescon maailmanperintöluetteloon.


title: Blidaru

text: Blidaru rakennettiin 705 metriä korkealle kukkulalle, jota jouduttiin tasoittamaan ja madaltamaan suuresti. Linnoituksella oli sotilaallinen tarkoitus, mutta se oli myös uskonnollisesti tärkeä.


title: Blidaru

text: Linnoitus koostui kivilinnasta, jossa oli nelikulmaiset tornit kulmissa. Linnan ympärille pystytetyt puolustusmuurit oli rakennettu kalkkikivestä, jotka jouduttiin tuomaan 20–30 kilometrin päästä. Koko linnoitus oli karkeasti kolmion muotoinen ja jaettu kahteen osaan muurilla. Ulkopuolelle oli pystytetty vartiotorneja ja kukkulan länsipuolella oli suurikokoinen kaivo.


title: Blidaru

text: Roomalaiset valloittivat ja tuhosivat Blidarun daakialaissodissa 100-luvun alussa.


title: Mighty Morphin Power Rangers: The Movie (videopeli)

text: Mighty Morphin Power Rangers: The Movie on vuoden 1995 maaliskuussa julkaistu videopeli. Se perustuu samannimiseen elokuvaan Power Rangers, jonka julkaisi Bandai ja Sega omille konsoleilleen.


text: Super Nintendolla peli ei seuraa elokuvan juonta vaikkakin Ninja Megazord esiintyy pelin lopulla. Ivan Ooze on ainoa elokuvasta otettu vihollinen, kun pelin viisi muuta vihollista on otettu Mighty Morphin Power Rangersin toiselta tuotantokaudelta. Pelissä on mukana kaikki kuusi Power Rangeria, Adam Park, Kimberly Hart, Billy Cranston, Aisha Campbell, Rocky DeSantos ja Tommy Oliver. Jokaisella hahmolla on omat erityisliikkeet ja kyvyt. Toisin kuin edellisessä pelissä pelaaja ei muuntaudu kesken pelaamaansa tasoa vaan "Thunder Meter" palkin ollessa täynnä. Mittarin saa täyteen keräämällä salamoita, joita ilmestyy tuhotuista vihollisista.


text: Mega Driven versiossa peli on sekoitus sarjaa ja elokuvaa. Ensimmäiset kaksi tasoa ja viimeinen keskittyvät elokuvan tapahtumiin, kun taas kolmas, neljäs ja viides taso keskittyvät televisiosarjan toisen tuotantokauden jaksoihin "White Light", "The Ninja Encounter" ja "The Power Transfer". Pelattavuus on samankaltainen kuin Final Fight ja Double Dragon -peleissä. Pelaaja pelaa läpi pelin Power Rangerina ja saa eri tasoilla käyttöönsä muita Rangereita. Mikäli taso perustuu televisiosarjaan on mukana sarjassa esiintyneet Rangerit. Valkoinen Ranger on kuitenkin sama läpi pelin.


title: Choga Mami

text:
Choga Mami oli varhainen asutuskeskus Lähi-idässä Iranin ja Irakin rajaseudulla vuorilla.
Siellä syntyi noin 4700-4600 eaa. ensimmäinen suurehko kasteluviljelyllä elävä asutuskeskus. Tämä tapahtui Keski-Ubaid eli Hadzi Muhammad-kaudella.


title: Shout It Out Loud (Hanna Pakarisen kappale)

text: Shout It Out Loud on Hanna Pakarisen neljännen sooloalbumin "Love In A Million Shades" toinen single. Se kuultiin ensimmäisen kerran 16. joulukuuta 2008 The Voicen "Ensireaktio"-osiossa. Digitaalisesti single julkaistiin 19. tammikuuta 2009.


text: Kappaleen on säveltänyt Patric Sarin.


title: Kello (soitin)

text: Kellot ovat idiofonien ryhmään kuuluvia lyömäsoittimia. Kelloja valmistetaan tavallisimmin metallista valamalla, mutta pieniä kelloja voidaan tehdä myös keramiikasta tai lasista. Erilaisia kelloja on hyvin monen kokoisia, pienistä pukujen koristekelloista valtaviin kirkonkelloihin. Kirkonkellot voivat painaa kymmeniä tonneja. Varsinaisina musiikki-instrumentteina käytettäviä kelloja ovat muun muassa käsikellot, putki- eli chimeskellot ja lehmänkellot.


title: Kello (soitin)

text: Maailman suurin kello lienee Moskovan Kremlin korttelin pihalla käyttökelvottomana kivijalustalla seisova "Tsar-Kolokol". Se on 6,14 metriä korkea ja painaa noin 200 tonnia. Kello vaurioitui jo sen valupaikalla eikä sitä ole koskaan soitettu.


title: Nevel

text: Nevel () on tärkeä liikenteen kauttakulkukaupunki Pihkovan alueen eteläosissa Venäjällä. Se sijaitsee Nevel-järven rannalla 242 kilometriä Pihkovasta kaakkoon. Kaupunki on Nevelin piirin keskus. Vuoden 2010 väestönlaskennan mukaan kaupungissa asui 16 324 henkeä.


title: Nevel

text: Nevel on merkittävä rautateiden solmupiste ja kaupungissa risteävät Pietarin ja Vitebskin sekä Velikije Lukin ja Polotskin väliset rautatiet. Useimmat Pietarista Valko-Venäjälle ja Ukrainaan liikennöivistä junista kulkevat Nevelin kautta. Kaupungin rautatieasemista tunnetuin on Nevel-2. Maantieyhteyksistä merkittävimpin on Pietarista saapuva M20-valtatie, joka jatkaa eurooppatienä Valko-Venäjän itäosiin ja Ukrainaan. Tärkeitä ovat myös kaakkoon Smolenskiin johtava kantatie P133 ja koilliseen vievä P51 kantatie, jolta on Veliki Lukin eteläpuolella liittymä M9-valtatielle ().


title: Nevel

text: Nevel mainitaan ensimmäisen kerran Iivana IV:n perustamien kaupunkien luettelossa. Vuodesta 1580 lähtien se siirtyi useita kertoja Venäjältä Puolalle ja Liettualle. Vuonna 1772 kaupunki liitettiin lopullisesti Venäjään, ja siitä tuli aluksi Pihkovan, sittemmin Polotskin ja Vitebskin lääneihin kuuluneen Nevelin kihlakunnan keskus. Vuonna 1896 juutalaiset muodostivat puolet kaupungin asukkaista. Nevelin kihlakunnan väestöstä valtaosa oli valkovenäläisiä.


title: Nevel

text: Nevelissä toimii kaupungin historiallinen museo (Ul. Lenina 14) ja Pyhän Kolminaisuuden mukaan nimetty kirkko.


title: Opotška

text:
Opotška () on kaupunki Pihkovan alueella Venäjällä. Se sijaitsee Velikajajoen rannalla 130 kilometriä Pihkovasta etelään. Kaupunki on Opotškan piirin keskus. Asukkaita siellä oli 11 601 henkeä (vuonna 2010).
Kaupunki on syntynyt vuonna 1414, jolloin pihkovalaiset rakensivat Velikajan mutkaan uuden linnoituksen liettualaisten vuonna 1406 tuhoaman Koložan linnoituksen tilalle. Vuonna 1777 Opotškasta tuli Pihkovan lääniin kuuluneen samannimisen kihlakunnan keskus. 1700–1800-luvulla se oli huomattava kauppapaikka sekä käsityöammattien ja pellavanjalostuksen keskus. Toisen maailmansodan aikana kaupunki oli saksalaisten miehittämä ja tuhoutui pahoin.


title: Opotška

text: Opotška sijaitsee Venäjän huonokuntoisen, Pietarista Pihkovan kautta Valko-Venäjän itäosiin jatkavan valtatien M20 varrella. Tämä valtatie, joka ohittaa kaupungin sen itäpuolelta, on osa pidempää eurooppatietä E95:ttä. Myös etelään johtava, Sebežin kautta Valko-Venäjälle jatkava maantie A117 on tärkeä kulkuväylä. Kaupunkiin ei kulje rautatietä.


title: Opotška

text: Kaupungin kirkoista tunnetuin on vuosina 1791-95 rakennettu Suojelevan Pyhän Neitsyen kirkko. Kaupungin nähtävyyksiin kuuluu myös joukko 1700-luvun lopun ja 1800-luvun kauppiaiden ja hallitsijoiden kotitaloja. Kaupungissa toimii kotiseutumuseo.


title: Luettelo vuoden 1960 miehittämättömistä avaruuslennoista

text: Vuoden 1960 miehittämättömät avaruuslennot muodostuivat 44 satelliitin laukaisusta, joista 17 onnistui ja 27 epäonnistui. Avaruusaluksia lähettivät vain Yhdysvallat ja Neuvostoliitto.


text: 16 Yhdysvaltain menestyksellisesti laukaistusta avaruusaluksesta oli 10 sotilaallista. Neuvostoliiton ainoa onnistunut laukaisu oli miehitetyn kapselin koelento tyhjänä. Yhdysvaltain laukaisuista 19 epäonnistui (näistä 12 oli sotilaallisia) ja Neuvostoliiton laukaisuista kahdeksan (4 miehitetyn lennon tyhjiä koekapseleita, 2 Mars- ja 2 kuuluotainta).


text: Neuvostoliitto pyrki luomaan luotettavan miehitetyn avaruusaluksen, joka noin vuosikymmenessä johti Sojuz-alukseen ja -kantorakettiin, mutta tuolloin kehitystyö oli kesken. Neuvostoliitto pyrki aloittamaan Kuun ja ulkoplaneettojen tutkimisen, ainakin jälkimmäisen aivan liian aikaisin. Tuohon aikaan kantoraketti ei edes voinut tehdä avaruudessa radan suuntauksen korjausta ja laukaisut kohti planeettoja tehtiin kuten tykillä - alkuperäisen suuntauksen tarkkuus määritti kuinka kaukaa planeetan alus ohitti.


text: Yhdysvaltain avaruustoiminta oli pääosin sotilaallista - kaikkiaan se teki 22 sotilaallisen aluksen laukaisua tai laukaisuyritystä. Suuri yhdysvaltalaisten epäonnistuneiden sotilassatelliittien volyymi on voinut liittyä avaruusteollisuuden luomiseen tai se on voinut olla 1950-luvun alkupuolen suurten ydinohjusrakennusprojektien jälkeiseen hiljaisempaan tilauskauteen osoitettua sotateollisuuden yritystukea. Median kautta Neuvostoliiton harvat menestykset ja Yhdysvaltojen lukuisat epäonnistumiset esitettiin avaruuskilpana, jossa kyseessä oli avaruuden herruus. Discoverer-ohjelma on ajalle tyypillinen - se esitettiin tieteellisenä tutkimusohjelmana, mutta tämä puoli oli vain vakoilusatelliittiohjelman peite.


text: Epäonnistuneet 26 laukaisua koostuivat 19 Yhdysvaltain pääosin sotilaallisista avaruusaluksesta ja seitsemästä Neuvostoliiton tieteellisestä avaruusaluksesta:


title: Ralph Guild

text: Ralph Guild on yhdysvaltalainen yrittäjä ja yritysjohtaja, joka vuonna 1981 perusti radiomarkkinointiin erikoistuneen Interep Radion. Ennen sitä Guild oli toiminut sanfranciscolaisessa radiomainostajia edustavassa McGavren Radiossa vuodesta 1957 alkaen ja vuonna 1973 hänestä tuli uuden nimen saaneen McGavren Guildin toimitusjohtaja ja hallituksen puheenjohtaja.


title: Ralph Guild

text: "Radio Ink" -lehti listasi vuonna 2007 Ralph Guildin Yhdysvaltain 27. merkittävimmäksi radiovaikuttajaksi.


title: Ralph Guild

text: Ralph Guild nimettiin Radio Hall of Fameen vuonna 1998.


title: Sasha Grey

text: Sasha Grey (s. 14. maaliskuuta 1988) on yhdysvaltalainen entinen pornonäyttelijä, nykyinen laulaja, näyttelijä sekä malli. Hän esiintyi ensimmäisen kerran pornoelokuvassa The Fashionistas 2 vuonna 2006. Hänelle on myönnetty myös monia eri palkintoja AVN Awardseilla.


title: Sasha Grey

text: Sasha Grey oli "" -pelin Viola DeWynterin ääninäyttelijänä.


title: Luettelo vuoden 1961 miehittämättömistä avaruuslennoista

text: Vuoden 1961 miehittämättömät avaruuslennot muodostuivat 33 satelliitin laukaisusta. Avaruusaluksia lähettivät vain Yhdysvallat ja Neuvostoliitto.


text: Yhdysvallat onnistui 27 laukaisussaan, joista yksi oli radioamatöörisatelliitin laukaisu. Tosin se laukaistiin vakoilusatelliittilaukaisun kyydissä - satelliitin tekijät eivät välttämättä olleet amatöörejä. Yhdysvaltain 27 avaruusaluksesta 15 oli sotilaallisia. Neuvostoliitto onnistui kolmessa laukaisussaan: yksi oli Venus-luotain Venera 1 ja kaksi muuta olivat miehitetyn avaruusaluksen tyhjiä koekappaleita.


text: Epäonnistuneita laukaisuja oli edelleen 28 kappaletta. Niistä 24 oli yhdysvaltalaisia (joista 17 sotilaallisia aluksia). Neljä epäonnistuneista laukaisuista oli neuvostoliittolaisia - ensi kertaa niistä kolme oli sotilaallisia avaruusaluksia. Neuvostoliitto pyrki aloittamaan sotilaallisen avaruustoimintansa vuonna 1961. Yhdysvalloille sotilaallinen avaruustoiminta oli päämuoto vaikka NASAkin laukaisi 11 avaruusalusta.


title: Singer Building

text: Singer Building oli pilvenpiirtäjä, joka sijaitsi Liberty Streetin ja Broadwayn kulmassa Manhattanilla, New Yorkissa. Rakennus oli valmistuessaan vuonna 1908 maailman korkein pilvenpiirtäjä, mutta vuoden kuluttua sen ohitti New Yorkin Met Life Tower. Singer Building oli 186,6 metriä korkea ja 47-kerroksinen. Se toimi toimistorakennuksena, mutta purettiin vuonna 1968.


title: Davide Fore

text: Davide Fore on kartingin viisinkertainen maailmanmestari ja kaikkien aikojen kokenein karting-kuljettaja. Foren ensimmäinen maailmanmestaruus on vuodelta 1994 ja viimeisin kaudelta 2006, jolloin hän voitti Formula A:n (nyk. KF1) ja Super ICC:n (nyk.KZ1) maailmanmestaruuden.


title: Tervakanavat (Kajaani)

text: Tervakanavat rakennettiin Kajaanin kaupungin alueelle Kajaaninjokeen helpottamaan tervaveneiden kulkemista.


title: Tervakanavat (Kajaani)

text: Tervasta oli tullut 1800-luvun alkuvuosina tärkein Kajaanin kautta kulkeva kauppatavara. Tervanpoltto keskittyi Kainuuseen ja tervaa kuljetettiin Oulujokea myöten Oulun Tervahoviin myytäväksi. Osaltaan asiaan vaikutti myös yleinen liikenneyhteyksien kehittäminen Suomen tultua liitetyksi 1809 Venäjän keisarikuntaan. Oulujärven vesireitin kunnostus alkoikin uudelleen 1810-luvulla Ruotsin vallan aikaisten perkaustöiden jatkoksi. Tervaveneitä ei voitu laskea alas eikä vetää ylös Kajaanin kaupungin alueella sijainneista Ämmäkoskesta ja Koivukoskesta, vaan ne oli kuljetettava hevosrattailla puolentoista kilometrin matkan kaupungin halki, osin pääkatua myöten. Kuljetus oli kallista, 1820-luvun alussa 40 kopeekkaa tervaveneestä ja vielä 9 kopeekkaa jokaisesta tervatynnyristä. Tämä oli kaksi kolmannesta Kuhmosta tuodun tervan kuljetuskustannuksista Ouluun saakka. Korkean hinnan lisäksi kuljetuksen odotteluun saattoi mennä aikaa jopa useita päiviä.


title: Tervakanavat (Kajaani)

text: Jo 1816 kävi Tornion piirilääkäri Henrik Deutsch tutkimassa Suomen Talousseuran toimeksiannosta asiaa ja esitti kanavan rakentamista Koivukoskeen ja kivi- tai puukourun tekoa Ämmäkoskeen. Kanavahanketta anoi toteuttavaksi keisari Aleksanteri I:ltä vuonna 1819 Hyrynsalmen kirkkoherra Johan Wegelius, mutta sai kielteisen päätöksen 1822. Hän rakennutti kuitenkin puiset veneenvetokourut molempien koskien etelärannalle kanava-anomuksen tehtyään. Kourut pudottivat tervaveneen kuljetustaksan puoleen, mutta niissä veneeseen saattoi ottaa vain 8-13 tervatynnyriä, kun suurin venelasti oli jo tuolloin parikymmentä tynnyriä. 1827 Wegelius siirrätti Ämmäkosken kourun joen pohjoisrannalle. Kourut toimivat hyvin, mutta 1830 aloitettiin uusi selvitys kanavista insinöörikapteeni Fredrik Adolf Hällströmin johdolla. Siinä päädyttiin korvaamaan kourut kivisillä kanavilla. Rakennustyöt aloitettiin Ämmäkoskella 1836.


title: Tervakanavat (Kajaani)

text: Kahden vuoden päästä kesällä 1838 Suomen Koskenperkaus- ja Kanavoimistoimiston päällikkö eli "koskiparoni" Carl von Rosenkampff kävi paikan päällä ja esitti sulkulaitteiden rakentamista joen vedenpinnan korkeusvaihtelujen takia. Suunnitelma hyväksyttiin. Koivukoskellakin työt alkoivat 1840 ja vihdoin vuonna 1847 sekä Ämmä- että Koivukosken kanavat sulkuineen olivat täysin valmiit. Töitä tehtiin 11 kalenterivuotta, yhteensä 76 300 henkilötyöpäivää. Kiveä porattiin 27 675 jalkaa, kalliota louhittiin 18 480 räjäytyksellä ja maa-ainesta siirrettiin 2 901 kuutiojalkaa. Rakentamiskustannukset olivat kaiken kaikkiaan 22 341 ruplaa ja 84 6/7 kopeekkaa hopearahaa sekä 12 349 ruplaa ja 42 3/4 kopeekkaa setelirahaa. Liikenteelle kanavat oli avattu suurin juhlallisuuksin jo 2. syyskuuta 1846. Ensimmäisessä sulkujen läpi laskeneessa veneessä oli 25 virkamiestä, toisessa 30 nuorta naista. Tämän jälkeen 18 tervavenettä pääsi suluista maksutta läpi. Tapahtuman kunniaksi vietettiin kansanjuhlaa Kajaanin linnan raunioilla Ämmäkosken äärellä ja pidettiin tanssiaiset.


title: Tervakanavat (Kajaani)

text: Ämmäkosken sulku louhittiin kallioon, mutta 21 metriä pitkässä ja 2,4 metriä leveässä sulkukamarissa oli lankkuseinät. Sulkuporttien korkeusero oli kuusi metriä, alaportin korkeus oli kymmenisen metriä ja sen yli rakennettiin kapea kivinen tuki- ja kävelysilta. Sulkuportit avattiin viputangoilla. Alakanava verhottiin myös pohjasta kivillä, ylävirran puolelle tehtiin kivistä ladottu mutta hirsillä päällystetty virranohjain ja kosken pohjoisrannalle kivinen veneiden vetotie eli möljä. Koivukosken sulku oli periaatteeltaan samanlainen, mutta sen kynnyskorkeus oli hieman matalampi. Se oli rakennettu pääosin vedenpinnan yläpuolelle kivitäytteisistä hirsiarkuista. Sulusta ylävirtaan oli 128 metriä pitkä ja 9 metriä leveä kanava, jonka ylä- ja alapuolisella rannalla oli vetotie. Alapuolinen vetotie oli kaksitasoinen, vedenpinnan korkeuden vaihtelua varten.


title: Tervakanavat (Kajaani)

text: Kanavat ja sulut jäivät lopulta valtion haltuun, kun Kajaanin kaupunki ei niitä rohjennut lunastaa. Valtio vahvisti sulkutaksat ja järjestyssäännöt ja palkkasi "sulkujen kaitsijan". Ensimmäinen oli rakentamiseen osallistunut Jakob Nylund, myöhemmät Kajaanin kaupungin johtavia virkamiehiä. Sulkujen käytöstä huolehti puolestaan sulunvartija eli "lussivahti", alun perin vain yksi mutta liikenteen vilkastuttua kaksi. Ämmäkoskelle rakennettiin sulkuvartijalle asunto eli lussitupa vuonna 1880. Ämmäkosken ensimmäinen sulkuvartija oli Johan Boström ja viimeinen Juho Tolonen. Ensimmäiset sulkutaksat Suomen Senaatti vahvisti 6. toukokuuta 1847, suurehkon veneen meno sulun läpi tyhjänä tai lastissa maksoi vain 10 kopeekkaa. Sulkujen järjestyssääntö taas vahvistettiin senaatissa 1869.


title: Tervakanavat (Kajaani)

text: Sulut vaativat jatkuvaa kunnostusta, varsinkin Koivukosken hirsirakenteinen sulku oli altis vaurioille ja rakennettiin käytännössä uudelleen vuosina 1888 ja 1889. Teknisesti sulkujen periaate pysyi kuitenkin samana, vain avaamiseen käytetyt viputangot vaihdettiin kiertokoneistoon 1879. Korjaustyöt olivat kalliita käyttömaksuihin verrattuna ja kanavat tuottivatkin jatkuvasti tappiota. Niitä käytettiin kuitenkin paljon, 1900-luvun alussa niiden läpi kulki enimmillään 24 000 tervatynnyriä. Tervan vesikuljetuksen Ouluun hiipuessa ja siirryttyä ainakin osin Iisalmen–Kajaanin rautatielle kanavien läpi kulki 1914 enää vain 278 venettä, kun niitä 1900 oli ollut 2 059. Senaatti päättikin lakkauttaa sulut 1. tammikuuta 1915, kanavien oltua toiminnassa 70 vuotta. Koivukosken sulku purettiin kokonaan. Ämmäkosken sulku peitettiin ja sulkukoneisto poistettiin. Kanava ja sulku kuitenkin kunnostettiin taas 70 vuoden päästä eli 1980-luvun alussa. Kunnostettu kanava sulkuineen valmistui 1984 ja on nyt ainoa toimiva tervakanava maailmassa.


title: Keltakangas

text: Keltakangas on Kouvolan kaupunginosa ja entisen Anjalankosken kaupungin hallinnollinen keskus. Keltakankaan taajama sijaitsee Myllykosken tuntumassa Kymijoen itäpuolella valtatie 15 varrella. Keltakangas on tilastollisessa taajamarajauksessa kasvanut yhteen Myllykosken ja Ummeljoen kanssa. Keltakankaalla on yli 600 asukasta. Keltakankaalla on terveysasema ja perhekeskus. Keltakankaalla sijaitsee Hyötyvirta-yritysalue, joka tunnettiin aiemmin Ekopark-nimellä.


title: Keltakangas

text: Valtatielle 15 Keltakankaan risteykseen rakennetaan eritasoliittymä vuonna 2017. Liikennevirasto on hyväksynyt hankkeen 6,1 miljoonan euron rahoituksen. Keltakankaan liittymän läheisyydessä on ABC-Anjalankoski -liikennemyymälä.


title: Keltakangas

text: Keltakankaalla oli Kouvolan seudun ammattiopiston tekniikan alojen toimipiste.


Keltakangas


title: Euboia (mytologia)

text: Euboia oli kreikkalaisessa mytologiassa usean eri naishahmon nimi.


title: Makedonian jääkiekkoliitto

text: Makedonian jääkiekkoliitto ("SSFM Macedonian Ice Hockey Federation") on Makedonian jääkiekkotoiminnasta vastaava järjestö.


title: Makedonian jääkiekkoliitto

text: Järjestö liittyi Kansainväliseen jääkiekkoliittoon vuonna 2001, mutta ei ole osallistunut vielä yhteenkään kansainväliseen turnaukseen. Liiton presidentti on Nikola Tasev.


title: Rekkakuskit jäällä

text: Rekkakuskit jäällä () on kanadalainen tositelevisiosarja. Se kertoo rekkakuskeista, jotka ovat tulleet henkensä uhalla tienaamaan rahoja Kanadan Luoteisterritorioiden jääteillä, joiden varsilla ajokauden ulkopuolella saavuttamattomissa olevat timanttikaivokset odottavat tarvitsemiansa kuormia. Sarjassa kuljettajilla on myös keskinäinen kilpailu siitä, kuka kuljettaa eniten kuormia ajokauden (60 päivää) loppuun mennessä.


title: Rekkakuskit jäällä

text:
"Rekkakuskit jäällä" sai alkunsa vuonna 1999 Discovery-televisiokanavan "Dangerous Missions" -sarjan jaksosta nimeltä "Ice Road Truckers". Jakson käsikirjoitus perustui Edith Iglauerin kirjaan "Denison's Ice Road", joka kuvasi rekkakuskien riskialtista työtä Kanadan Luoteisterritorioiden jääteillä. Jakso lähetettiin uudelleen vuonna 2000 "Modern Marvels" -sarjan nimen alla, jolloin se saavutti hyvän katsojamäärän.
Vuonna 2006 History-kanava palkkasi "Hengenvaarallinen saalis" -sarjan tuottaja Thom Beersin tekemään aiheen pohjalta kokonaisen sarjan.


title: Rekkakuskit jäällä

text: 17. kesäkuuta 2007 debytoineesta "Rekkakuskit jäällä" -sarjasta tuli nopeasti History-kanavan suosituin. Avausjakson näki 3,4 miljoonaa katsojaa, enemmän kuin koskaan kanavan 12-vuotisessa historiassa. Toinen tuotantokausi alkoi 8. kesäkuuta 2008 Yhdysvalloissa, 9. lokakuuta 2008 Britanniassa ja Australiassa, sekä 12. marraskuuta 2008 Uudessa Seelannissa. Suomessa sarjaa ovat esittäneet MTV3 ja Jim.


title: Rekkakuskit jäällä

text: 20th Century Fox hankki vuonna 2008 oikeudet tehdä sarjaan pohjautuva elokuva.


title: Rekkakuskit jäällä

text: Sarjan kolmas tuotantokausi esitettiin Yhdysvalloissa 31. toukokuuta 2009 – 23. elokuuta 2009.


title: Rekkakuskit jäällä

text: 1. tuotantokausi (Jäätie Tibbittistä Contwoytoon)


title: Keltapääkaijanen

text: Keltapääkaijanen ("Micropsitta pusio") on hyvin pieni melanesialainen kaijalaji.


title: Keltapääkaijanen

text: Keltapääkaijanen on noin 8,4 cm pitkä ja 10–15 g painava lintu, jonka höyhenpuku on pääosin vihreä, vatsapuolelta vaaleanvihreä. Sen otsa, naama ja posket ovat ruskehtavan keltaiset ja päälaella on sininen juova. Pyrstön alapuoli on keltainen, pyrstön keskimmäiset sulat ovat siniset ja reunimmaiset mustat ja niissä on keltaiset kärkitäplät. Nokka on harmaa, iiris ruskea ja koivet harmahtavat. Koiraan värit ovat hieman kirkkaammat kuin naaraan. Nuoren linnun päälaki on vihreä ja naaman väritys on himmeämpi kuin aikuisen linnun.


title: Keltapääkaijanen

text: Keltapääkaijaset elävät Papua-Uuden-Guinean pohjois- ja itäosissa sekä Bismarckinsaarilla. Lajista tunnetaan neljä alalajia: "pusio", "harterti", "stresemanni" ja "beccarii". Lajin elinympäristön laajuus on 50 000–100 000 neliökilometriä ja sen populaatio on kooltaan vähintään 100 000 yksilöä.


title: Keltapääkaijanen

text: Keltapääkaijaset asuvat alavien maiden metsissä, joskus 800 metrin korkeudelle asti. Ne liikkuvat tavallisesti muutaman yksilön parvissa ja ovat äänekkäitä, mutta pienen kokonsa takia vaikeasti nähtäviä.


title: Keltapääkaijanen

text: Lisääntymistä on havaittu lähes ympäri vuoden. Pesintä tunnetaan huonosti. Pesä on usein puussa olevassa termiittipesässä. Naaras munii tavallisesti kolme munaa.


title: Keltapääkaijanen

text: Keltapääkaijanen syö ainakin siemeniä ja jäkälää, mahdollisesti myös hedelmiä sekä hyönteisiä ja niiden toukkia.


title: Darrell Eastlake

text: Darrell Eastlake (11. heinäkuuta 1942 – 19. huhtikuuta 2018) oli australialainen televisiojuontaja. Hän aloitti radiossa 1960-luvulla. Hän on selostanut monia erilaisia urheilulajeja kuten muun muassa moottoriurheilua, rugbyliigaa, painonnostoa, surffausta ja ironmania. Hän juonsi Formula 1 -kilpailuja australialaisella Nine Network -televisiokanavan studiolla. Hän selosti vuoden 2006 Kansainyhteisön kisat.


Azerbaidžanin sosialistisen neuvostotasavallan lippu oli Azerbaidžanin sosialistisen neuvostotasavallan tunnus vaakunan ja hymnin ohella. Se hyväksyttiin käyttöön 7. lokakuuta 1952. Muiden Neuvostoliiton neuvostotasavaltojen tapaan lippu perustui Neuvostoliiton lippuun. Siinä oli punaisella pohjalla vasemmassa ylälaidassa sosialismin sirppi ja vasara sekä punainen viisisakarainen tähti. Lipun alalaidassa oli leveä tummansininen palkki, jonka sanottiin symboloivan Kaspianmerta.


title: Azerbaidžanin sosialistisen neuvostotasavallan lippu

text: Azerbaidžan sai ensimmäisen sosialistisen lippunsa vuonna 1920. Se oli punainen lippu, jonka vasemmassa yläreunassa oli keltainen puolikuu ja tähti, vanha islamin symboli. Vuodesta 1921 vuoteen 1922 maa käytti lippua, jossa punaisella pohjalla oli maan nimeen viittaava, kyrillisin kirjaimin kirjoitettu lyhenne "CCPA" ("SSRA"). Vuosina 1922-1937 Azerbaidžan kuului Transkaukasian sosialistiseen federatiiviseen neuvostotasavaltaan. Maan tullessa uudelleen omaksi tasavallakseen 1937 se sai lipun, jossa sirppi ja vasara -tunnuksen alle oli painettu latinalaisin kirjaimin lyhenne "AzSSR". 1940-luvulla kirjaimet muutettiin taas kyrillisiksi, ja sirpin ja vasaran alla oli lyhenne "АзССР".


title: Nine Network

text: Katsojaluvuiltaan Nine Network on yhdessä suurimman kilpailijansa Seven Networkin kanssa yleensä Network Tenin, ABC:n ja SBS:n edellä. Vuonna 2016 Nine oli television katsojalukuja mittaavan OzTAM:n mukaan Australian katsotuin kanava 20.7% katsojaosuudellaan.


Karjalais-suomalaisen sosialistisen neuvostotasavallan lippu oli Karjalais-suomalaisen sosialistisen neuvostotasavallan tunnus. Se hyväksyttiin käyttöön vuonna 1953. Muiden Neuvostoliiton neuvostotasavaltojen lippujen tapaan se perustui Neuvostoliiton lippuun. Lipussa oli punaisella pohjalla sosialismin sirppi ja vasara -tunnus sekä viisisakarainen tähti. Lipun alalaidassa oli kapea vihreä raita ja sen päällä vaaleansininen raita. Virallisesti näiden selitettiin kuvaavan Karjalan vehreitä metsiä ja niittyjä sekä maan vesistöjä.


title: Karjalais-suomalaisen sosialistisen neuvostotasavallan lippu

text: Tätä ennen neuvostotasavallassa oli ollut käytössä punalippu, jonka vasemmassa yläreunassa oli sirppi ja vasara sekä niiden alla latinalaisin kirjaimin "Karjalais-Suomalainen SNT" ja tämän alapuolella kyrillisin kirjaimin teksti "Карело-Финская ССР".


title: Naamiovuokkokala

text: Naamiovuokkokala ("Amphiprion chrysopterus") on koralliriuttojen pyöreämuotoinen kala, jota pidetään myös meriakvaarioissa.


title: Naamiovuokkokala

text: Naamiovuokkokala kasvaa huomattavasti suuremmaksi kuin tutumpi vuokkokala, jopa 17 cm pitkäksi. Sillä on leveämpien ruskean-musta-oranssien pystyraitojen välissä kalpeat, siniset tai valkoiset juovat. Pyrstöevä on valkoinen, selkäevät oranssit. Vatsapuolen evien väri vaihtelee hiukan alueittain, Australiassa peräevä on musta. Nuoret yksilöt ovat kauttaaltaan valjun oransseja.


title: Naamiovuokkokala

text: Naamiovuokkokalat ovat kotoisin Tyyneltä valtamereltä;: aluetta rajaavat Australia, Uusi-Seelanti, Marshall-saaret ja Tuamotu. Ne viihtyvät riuttojen ulkorinteillä 1-30 metrin syvyydessä.


title: Naamiovuokkokala

text: Naamiovuokkokalat elävät symbioosissa merivuokon kanssa; niiden suosimiksi lajeiksi tiedetään kuplavuokko ("Entacmaea quadricolor"), "Heteractis aurora", "Heteractis crispa", "Heteractis magnifica", "Stichodactyla haddoni" ja "Stichodactyla mertensii".


title: Rhum Barbancourt

text: Rhum Barbancourt on haitilainen rommia valmistava tuotantoyhtiö. Perheyhtiö "Maison Barbancourt" perustettiin vuonna 1862. Barbancourt-rommit valmistetaan kahdesti tislaamalla konjakkityyppisessä prosessissa.


title: Fall Guy: The John Stewart Story

text: Fall Guy: The John Stewart Story on vuonna 2007 suoraan DVD:lle julkaistu yhdysvaltalainen elokuva, joka kertoo Hollywoodin menestyneimmistä sijaisnäyttelijästä John Stewartista. Elokuvan ohjasi myös ohjasi ja käsikirjoitti itse Stewart. Pääosaa näytteli Power Rangersista tunnettu Jason David Frank.


title: Seepravuokkokala

text: Seepravuokkokala ("Amphiprion clarkii") on koralliriuttojen pyöreämuotoinen kala, jota pidetään myös meriakvaarioissa.


title: Seepravuokkokala

text: Seepravuokkokala kasvaa huomattavasti suuremmaksi kuin tutumpi vuokkokala, jopa 15 cm pitkäksi. Sillä on leveämpien ruskean-musta-oranssien pystyraitojen välissä kaksi tai kolme kapeaa valkoista juovaa. Pyrstöevä on keltainen.


title: Seepravuokkokala

text: Seepravuokkokaloja elää luonnossa laajoilla alueilla Intian valtamerellä ja Tyyneltä valtamerellä. Se viihtyy laguuneissa ja koralliriuttojen rinteillä 1-60 metrin syvyydessä.


title: Seepravuokkokala

text: Seepravuokkokalat elävät symbioosissa merivuokon kanssa; niiden suosimiksi lajeiksi tiedetään monia vuokkolajeja: kuplavuokko ("Entacmaea quadricolor"), "Cryptodendrum adhaesivum", "Heteractis aurora", "Heteractis crispa", "Heteractis magnifica", "Heteractis malu", "Macrodactyla doreensis", ja Stichodactyla -suvun vuokot "Stichodactyla gigantea", "Stichodactyla haddoni" ja "Stichodactyla mertensii".


title: Kuroshitsuji

text: Kuroshitsuji ( jap. 黒執事, eng. Black Butler) on Yana Toboson piirtämä ja kirjoittama mangasarja, jota on julkaistu vuoden 2006 syyskuusta lähtien Square Enixin poikien sarjoihin keskittyneessä Monthly GFantasy-lehdessä. Sarjan päähahmot ovat 13-vuotias aatelispoika Ciel Phantomhive ja tämän demoninen hovimestari ja henkivartija Sebastian Michaelis. Shinohara Toshiyan ohjaama ja A-1 Picturesin tuottama 24-jaksoinen animesarja alkoi Japanissa vuoden 2008 talvikaudella. Animen toinen tuotantokausi (12 jaksoa) esitettiin Japanissa vuoden 2010 kesäkaudella.


title: Kuroshitsuji

text: Suomessa aloitettiin mangan julkaisu vuoden 2012 heinäkuun puolivälissä.


title: Kuroshitsuji

text:
Tapahtumat sijoittuvat kuvitteellisen viktoriaanisen ajan Lontoon liepeillä sijaitsevaan kartanoon. Hovimestari Sebastian Michaelis palvelee 13-vuotiaan Ciel Phantomhiven taloutta. Ciel johtaa Phantomhiven aatellissukua ja suvun lelu- ja karamelli-imperiumia, sekä työskentelee kuningattarelle salaisissa tehtävissä. Ciel suoriutuu tehtävistään vaivatta Sebastianin demonivoimien ansiosta.
Undertaker
Undertaker (eng. hautausurakoitsija) on Cielin kotikaupungissa toimiva hautausurakoitsija. Hänellä on vähän pelottava tapa ilmestyä Cielin ja Sebastianin luokse kun häntä vähiten odottaa. Undertaker rakastaa hauskoja asioita (jota ei hänestä päältä päin uskoisi) ja useimmiten Sebastian aiheuttaa tälle pahimmat naurukohtaukset. Cielin jouduttua salamatkustajaksi laivaan, Undertaker ilmestyi tämän taakse ja tarjosi tälle koirankeksejä, koska Ciel oli pahasti nälkiintynyt. Samalla hän toi Cielille viestin Sebastianilta. Huomattuaan, että Cielin kotikaupunki paloi, Undertaker ei osoittanut mitään hätäännystä, vaan vislasi vaikuttuneena ja nauroi (tämä kertoo Undertakerin melko kieroutuneesta huumorintajusta). Myöhemmin selviää, että Undertaker on hyvin kuuluisa kuolemanjumala ja hän käyttää aseenaan suurta viikatetta. Useimmiten Ciel turvautuu hänen apuunsa ratkoessaan murhia, sillä kaikki ruumiit tuodaan Undertakerin luokse ja hän on mestari analysoimaan, miten uhri on tapettu. Undertaker myös auttaa Sebastinia, Williä ja Grelliä taistelussa Angelaa vastaan.


title: Kuroshitsuji

text:
Grell Sutcliff
Grell oli Madam Redin kömpelö ja kiltti hovimestari, kunnes paljasti todellisen luontonsa ja ulkomuotonsa tapettuaan emäntänsä. Todellisuudessa Grell on umpihullu kuolemanjumala, joka käyttää aseenaan useimmiten moottorisahaa, mutta joskus myös jotain aivan turhia, heikkotekoisia esineitä. Grell ei tunne myötätuntoa ketään kohtaan ja on pakkomielteisesti rakastunut Sebastianiin. Hän nimittääkin usein Sebastiania Seba-kullaksi. Useimmiten Sebastian käyttää Grellin tunteita hyväkseen ja saa tämän auttamaan häntä ja Cieliä. Grell kerää sieluja ja hänellä on paksu kirja mukanaan, joka kertoo kaapattavien sielujen tarinan. Tunarimaisesta käytöksestään huolimatta Grellistä on paljon apua ja hän on yleensä koomisen hahmon roolissa.


title: Kuroshitsuji

text:
Lady Elizabeth
Midfordin markiisin Alexis Leon Midfordin tytär Elizabeth on Cielin ennaltamäärätty kihlattu ja taiturimainen miekkailija. Vuotta Cieliä vanhempi Elizabeth rakastaa Cieliä ja söpöjä asioita yli kaiken. Hän joutuu Drocellin uhriksi ja melkein muutetaan nukeksi, mutta Ciel ja Sebastian sekä Grell pelastavat hänet. Elizabeth ihailee suuresti Sebastianin suurta yleissivistystä ja ruoanlaittokykyjä. Ulkonäöltään Elizabeth nähdään usein söpöissä, röyhelöisissä mekoissa ja matalakantaisissa kengissä, sillä hän ei halua näyttää vielä enemmän Cieliä pidemmältä.


title: Kuroshitsuji

text:
Will
Will on sivistynyt ja viileäkäytöksinen kuolemanjumala, joka useimmiten puuttuu Grellin epäkuolemanjumalamaisiin toimiin.


title: Kuroshitsuji

text: Mei-rin Mei-rin on Phantomhiven suvun tarkka-ampuja ja sisäkkö, esittää kömpelöä ja huononäköistä.


title: Kuroshitsuji

text: Finny Finny on puutarhuri jolla on mahtavat voimat mutta pilaa puutarhan ja katkoo puut kun tönäisee niitä.


title: Kuroshitsuji

text: Baldo Baldo (myös Bard) on kokki, joka ei osaa kokata ja räjäyttää aina keittiön.


title: Mohammed Tchité

text: Mohammed "Mémé" Tchité (s. 31. tammikuuta 1984 Bujumbura, Burundi) on burundilainen jalkapalloilija. Hän edustaa belgialaista Club Bruggea . Hänellä on myös Kongon, Ruandan ja Belgian kansalaisuus. Hän on pelipaikaltaan hyökkääjä.


title: Mohammed Tchité

text: Standard Liègessä Tchité kuului edustusjoukkueen vakiokalustoon ja teki kolmen kauden aikana 58 ottelussa yhteensä 21 maalia. Kaudella 2005–2006 Standard sijoittui sarjassa toiseksi Tchitén tehdessä yhteensä 16 maalia. Maalimäärällään hän sijoittui maalipörsissä toiseksi heti Tosin Dosunmun jälkeen, joka teki 18 maalia.


title: Mohammed Tchité

text: 31. elokuuta 2007 viimeisenä päivänä ennen siirtoikkunan umpeutumista, Tchité siirtyi 7,5 miljoonan euron siirtosummalla Racing Santanderiin paikkaamaan Valenciaan siirtynyttä Nikola Žigićiä. 16. syyskuuta 2007 hän teki ensiesiintymisensä joukkueessa ottelussa Levantea vastaan.


title: Mohammed Tchité

text: 1. marraskuuta 2008 Tchité teki hattutempun Valenciaa vastaan, ottelu päättyi Racingin 4–2-voittoon ja täten he aiheuttivat Valencialla kauden ensimmäisen tappion.


title: Mohammed Tchité

text: Pelattuaan kolme kautta espanjalaisseurassa hän palasi 31. elokuuta 2010 takaisin Standard Liègeen.


title: A Case of Conscience

text: A Case of Conscience on James Blishin tieteisromaani, joka ilmestyi 1958. Se on tarina jesuiitasta, joka tutkii vieraan planeetan asukkaita, joilla ei ole uskontoa; heillä ei ole käsitteitä jumala, kuolemanjälkeinen elämä tai synti; ja elämänkaarensa aikana tähän rotuun kuuluvat olennot muuttavat muotoaan useamman kerran. Kirja ilmestyi ensin novellina 1953 ja myöhemmin romaanina, jonka ensimmäinen osa on tuo novelli.


title: A Case of Conscience

text: "A Case of Conscience" voitti Hugo-palkinnon vuonna 1959.


title: A Case of Conscience

text: Teos kuuluu harvoihin aikansa tieteistarinoihin, jotka käsittelivät uskontoa. Vielä harvempien teosten aiheena oli katolinen kristillisyys. Kirja on myös ensimmäinen osa Blishin temaattisesta ”After Such Knowledge” -trilogiasta, jota seurasi "Black Easter"/"The Day After Judgement" ja "Dr Mirabilis".


title: A Case of Conscience

text: Ensimmäisessä osassa jesuiitta yrittää ratkaista palapeliä pseudonyymeistä. Tämä kertomus on myös James Joycen "Finnegans Wakessä".


title: Kiilavuokkokala

text: Kiilavuokkokala ("Amphiprion percula") on koralliriuttojen pyöreämuotoinen kala, jota pidetään myös meriakvaarioissa.


title: Kiilavuokkokala

text: Kiilavuokkokala kasvaa noin 11 cm pitkäksi. Kapea musta juova erottaa toisistaan leveämmät oranssit ja valkoiset pystyjuovakuviot. Etummainen valkoinen raita on silmän takana, keskimmäinen kalan puolivälissä tekee mutkan eteenpäin, ja takimmainen, muita kapeampi raita on pyrstön tyvessä. Sukupuolet ovat keskenään saman väriset. Kiilavuokkokala muistuttaa paljon vuokkokalaa ("Amphiprion ocellaris"), varmin tapa erottaa ne on laskea selkäevän ruodot, joita on kiilavuokkokalalla aina 10, vuokkokalalla yleensä 11. Vuokkokalalla ei myöskään ole koskaan leveää mustaa reunusta evissään.


title: Kiilavuokkokala

text: Kiilavuokkokaloja elää luonnossa Tyynen valtameren länsiosassa. Laji on suosittu akvaariokala, ja ne on saatu lisääntymään hyvin myös akvaario-oloissa.


title: Kiilavuokkokala

text: Kiilavuokkokalat elävät symbioosissa merivuokon kanssa; niiden suosimiksi lajeiksi tiedetään "Heteractis crispa", "Heteractis magnifica" ja Stichodactyla-suvun vuokot "Stichodactyla gigantea". Sopivien vuokkojen tarpeet rajaavat tarkemmin kiilavuokkokalojen elinaluetta: vuokot tarvitsevat valoa, jotta niissä elävät levät voivat yhteyttää, ja siksi ne eivät elä kovin syvällä. Lämpötilan pitää pysyä 25 ja 28 asteen välillä.


title: Kiilavuokkokala

text: Kiilavuokkokalat kutevat maakuoppaan tyypillisesti isäntävuokon lonkeroiden alle tai ainakin välittömään läheisyyteen. Kutuhalukkuus ei riipu vuodenajasta, mutta kuun vaiheilla on vaikutusta koiraan soidinaktiivisuuteen. Itse kuteminen tapahtuu aamun tunteina ja kestää puolesta tunnista kahteen tuntiin. Munia lasketaan kerralla sadasta tuhanteen kappaletta. Poikaset kuoriutuvat vajaan viikon kuluttua.


title: Kiilavuokkokala

text: Kiilavuokkokaloja on hyvin reviiritietoinen kala. Niitä voidaan pitää akvaariossa yksin, parina tai useampia yksilöitä, mutta kaikki saman akvaarion kalat on laitettava sinne yhtä aikaan.


title: Kiilavuokkokala

text: Kiilavuokkokalat syövät enimmäkseen eläinplanktonia, lisäksi hiukan levää. Ne kuljettavat ruokaa isäntävuokkoonsa, joka syö ruokavarastot pois.


title: Vietnam Idol

text: Vietnam Idol on Pop Idolin vietnamlaisversio. Sen esittää HTV9 ja tuottaa FremantleMedia Asia.


title: Vietnam Idol

text: Vietnam Idolin alkuperäiset juontajat olivat Siu Black ja Thanh Thảo. Vietnam Idoliin voi osallistua kuka tahansa 16–24-vuotias Vietnamin kansalainen. Alun perin alaikäraja oli 18 vuotta, mutta sitä madallettiin toisella tuotantokaudella.


title: Ouninpohjan erikoiskoe

text: Ouninpohja on yksi Suomen rallin ja maailman kuuluisimmista erikoiskokeista. Se ajetaan Jämsän kaupungin lounaisosassa. Pituutta erikoiskokeelle kertyy versiosta riippuen noin 33–34 kilometriä. Ouninpohja on valittu useaan otteeseen maailman vaikeimmaksi erikoiskokeeksi. Erikoiskokeen tunnetuimpia kohtia ovat ”keltaisen talon hyppy” ja Kakariston risteys.


title: Ouninpohjan erikoiskoe

text: Vuosina 2005 ja 2006 Ouninpohja ajettiin kahdessa osassa, koska keskinopeus ylitti tuolloin FIA:n salliman 130 km/h. Vuoden 2007 rallissa palattiin taas tuttuun muotoon, mutta reittiä hidastamaan oli laitettu kolme shikaania. Vuosina 2008 ja 2014 Ouninpohjasta ajettiin vain pohjoisin osuus nimellä Kakaristo, vuonna 2008 eri suuntaan kuin yleensä. Vuosina 2009, 2010 ja 2011 Ouninpohjaa ei ajettu lainkaan. Vuonna 2016 Ouninpohja ajettiin eri suuntaan kuin yleensä. Vuonna 2017 ajosuunta vaihdettiin taas aiempaan, mutta loppuosa lyhennettiin televisiointia varten ja reitillä oli kolme hidastetta. Vuonna 2018 reitillä on Ouninpohjan sijasta jälleen Kakaristo-versio Ouninpohjan korkeiden keskinopeuksien vuoksi. Tällä kertaa Kakariston erikoiskokeen loppuun on myös lisätty osuus Hassin erikoiskokeesta.